Cefnogi gofal diwedd oes mewn lleoliadau gofal cymdeithasol yn ystod Covid-19 | Gofal Cymdeithasol Cymru\nMae lleoliadau gofal cymdeithasol yn darparu gofal diwedd oes a chymorth mewn profedigaeth a hynny mewn amgylchiadau sydd yn aml yn anodd. Mae eu gwaith yn fwy cymhleth o lawer nawr oherwydd y cyfyngiadau a’r heriau sy’n codi o ganlyniad i Covid-19. Yn yr adnoddau isod, rydym yn cynnig cymorth a chyngor ymarferol ar agweddau ar ddarparu gofal diwedd oes ac ar gynnig cymorth mewn profedigaeth. Dewiswyd yr adnoddau hyn gan Gofal Cymdeithasol Cymru gyda chymorth pobl o bob rhan o’r DU*.\nCynnig cysur i rywun sy’n marw heb ei berthnasau neu ffrindiau agosaf Cynnig gofal tosturiol a chyfathrebu’n effeithiol wrth wisgo Cyfarpar Diogelu Personol (PPE) Cael sgyrsiau anodd â rhywun sy’n ddifrifol wael neu’n marw Cynnig cysur i berthnasau nad ydynt yn gallu bod gyda’u hanwyliaid a rhannu newyddion trist â nhw Gofalu am oedolion ifanc ar ddiwedd oes Cynorthwyo plant a phobl ifanc sydd mewn profedigaeth Cynnig gofal ysbrydol Cydnabod pan yw’ch tîm yn galaru ac arwain ac ymateb gyda thosturi Gwneud atgofion a chofio fel tîm Gofal ar ôl marwolaeth a threfniadau angladd Gwaith cymdeithasol a gofal diwedd oes yn ystod y pandemig Covid-19 Adnoddau Llywodraeth Cymru Mynegi dymuniadau diwedd oes, cynllunio gofal ymlaen llaw a chynlluniau gofal ymlaen llaw Cefnogi sgyrsiau am gynllunio gofal ymlaen llaw Cefnogi dymuniadau diwedd oes ar gyfer y rheini heb allu Etifeddiaeth ddigidol Penderfyniadau i Wrthod Triniaethau Ymlaen Llaw (ADRT) Gofal diwedd oes i bobl â dementia Cymorth hunanofal a phrofedigaeth Terminoleg Diolchiadau Cysylltu â ni\nCynnig cysur i rywun sy’n marw heb ei berthnasau neu ffrindiau agosaf\nBydd pob un ohonom yn ymateb yn wahanol wrth ddod i ddiwedd ein hoes. Felly y mae yn achos y bobl rydych chi’n gofalu amdanynt. Bydd rhai ohonynt yn deall beth sy’n digwydd, bydd rhai heb ddeall, bydd rhai pobl yn teimlo ofn, bydd eraill yn cael ymdeimlad o heddwch. Siaradwch â’r person rydych yn gofalu amdano neu’r bobl sy’n ei adnabod yn dda, i gael gwybod beth sydd fwyaf pwysig i’r person. Gallwch ddefnyddio’r wybodaeth hon i ddarparu cysur yn eiliadau olaf y person, gan gydnabod y bywyd a gafodd a beth sy’n gwneud y person yr hyn ydyw. Rydych chi’n gwneud un o’r pethau pwysicaf a allwch chi dros fod dynol arall.\nBeth sy’n ei helpu i deimlo cysylltiad â’r bobl y mae’n eu caru?\nA oes lluniau, cerddoriaeth, persawr cyfarwydd, gwrthrych neu rywbeth i gofio y gall y person ei ddal i’w atgoffa am ei anwyliaid?\nA yw’n gallu cyfathrebu â ffrindiau neu aelodau o’r teulu dros y ffôn neu drwy gyswllt fideo?\nA oes ffordd i gofnodi atgofion neu anfon negeseuon at y person, recordiad sain efallai neu lythyr y gallwch ei ddarllen yn uchel?\nMeddyliwch am ffyrdd i sicrhau bod anwyliaid y person yn gwybod beth rydych yn ei wneud i helpu’r person sy’n marw i aros mewn cysylltiad â nhw. Bydd hyn yn cynnig cysur ac ymdeimlad o gysylltiad.\nBeth sy’n gwneud i’r person deimlo ei fod yn ddiogel ac yn cael gofal?\nA yw ei gorff yn gyfforddus? A yw’n lân? A yw ei wallt wedi cael ei frwsio? A yw ei urddas yn cael ei ddiogelu? Os ydych yn meddwl ei fod mewn poen neu anghysur, cysylltwch â’i feddyg teulu neu weithiwr gofal iechyd proffesiynol penodol\nA allwch chwarae cerddoriaeth gyfarwydd neu ddarparu ei hoff fwydydd neu ddanteithion?\nA oes ffyrdd i sicrhau cysur corfforol drwy afael yn ei law, darparu hoff flanced, clustog neu ddilledyn?\nA oes unrhyw bethau crefyddol neu ysbrydol sy’n dod â chysur i’r person e.e. hoff ddarlleniad neu weddi, emyn neu alwad fideo gan ei arweinydd ffydd/ysbrydol?\nSut y gallwch gadw’r amgylchedd yn dawel drwy osgoi sŵn uchel a golau tanbaid, gan sicrhau bod yr holl ofalwyr yn teimlo’n hyderus wrth ddarparu cymorth hyd yn oed os ydynt mewn sefyllfa anghyfarwydd?\nA oes pethau y mae’n mwynhau eu gwneud fel arfer fel gwrando ar gerddoriaeth, gwylio’r teledu neu arddio – a oes ffyrdd creadigol i chi ei helpu i wneud y gweithgareddau hyn yn y sefyllfa bresennol? A allwch ddod â blodau o’r ardd i’w rhoi yn ei ystafell? Neu eistedd gyda’r person a gwrando ar ei hoff gerddoriaeth? Neu ddarllen un o’i hoff lyfrau iddo?\nBeth sy’n helpu’r person a’i anwyliaid i ddeall y pethau sy’n digwydd a’r dewisiadau y gallent orfod eu gwneud?\nMeddyliwch am beth mae’r person yn ei wybod neu ei ddeall yn barod\nMeddyliwch am sefyllfa’r person. Efallai ei fod yn gwybod beth sydd ei eisiau arno: os felly, parchwch ei benderfyniadau. Neu efallai ei fod yn ddryslyd neu’n ei chael yn anodd cofio pethau. Efallai y bydd yn parhau’n ofnus hyd yn oed os nad yw’n gallu mynegi ei ofnau neu ddymuniadau. Arhoswch gyda’r person a chynigiwch gysur gan ddefnyddio rhai o’r syniadau sydd wedi’u hawgrymu.\nMeddyliwch am adlewyrchu’r iaith a’r geiriau y mae’r person yn eu defnyddio wrth sôn am ei iechyd: mae hyn yn golygu defnyddio’r un math o eiriau ag y mae’r person yn eu defnyddio\nMeddyliwch am ddefnyddio geiriau clir a diamwys i osgoi dryswch hyd yn oed os nad ydych yn teimlo’n gyfforddus wrth ddefnyddio’r geiriau hynny, er enghraifft, marw\nMeddyliwch am adael iddo fod yn ddistaw neu grio os yw newydd glywed newyddion drwg neu os yw’n synhwyro bod ei fywyd yn dod i ben – y cwbl sydd ei angen weithiau yw bod yno gyda’r person\nMeddyliwch am bwy y gallwch ofyn cwestiynau iddynt os bydd y person yn gofyn cwestiynau a chithau’n teimlo na allwch eu hateb. Fel tîm, ewch ati i wneud rhestr o weithwyr gofal iechyd proffesiynol sy’n gysylltiedig â’i ofal fel y gallwch gysylltu â nhw os bydd angen cael cyngor.\nDyluniwyd siart cyfathrebu Critical Care Covid-19 Communication Chart yn benodol i gefnogi cyfathrebu yn ystod pandemig Covid-19 ar gael i'w lawrlwytho am ddim mewn sawl iaith.\nCynnig gofal tosturiol a chyfathrebu’n effeithiol wrth wisgo Cyfarpar Diogelu Personol (PPE)\nUn o’r heriau mwyaf wrth gynorthwyo pobl sy’n marw â Covid-19 yw gorfod gwisgo Cyfarpar Diogelu Personol (PPE).\nBydd nifer mawr o bobl yn ei chael yn anodd eich clywed neu’ch deall os bydd eich ceg wedi’i chuddio oddi wrthynt pan fyddwch yn gwisgo masgiau a feisorau. Dyma rai syniadau i’ch helpu i sicrhau eich bod yn cyfathrebu’n glir a’ch bod yn gallu darparu gofal tosturiol wrth wisgo PPE.\nGofynnwch a oes rhywbeth y gallwch ei wneud er mwyn ei gwneud yn haws i’r person eich clywed\nHolwch a oes cymorth clyw ganddo (ac a yw’n gweithio)\nA yw’r person yn ei chael yn haws clywed drwy un glust?\nGofalwch fod lefel y sŵn cefndir mor isel â phosibl\nSiaradwch yn glir ac yn araf – mae’n bosibl na fydd siarad yn uwch yn ddigon ar ei ben ei hun\nGofalwch am eich llais – ceisiwch beidio â gweiddi a chymerwch saib weithiau, yfwch ddigon o ddŵr\nSiaradwch mewn brawddegau byr a gwiriwch fod y person yn eu deall\nOs bydd angen, defnyddiwch bad ysgrifennu, cyfrifiadur llechen, bwrdd gwyn neu fflachgardiau i’ch helpu.\nByddwn yn dangos bod gofalu am y person yn bwysig i ni ac yn helpu’r person i ymddiried ynom drwy’r edrychiad ar ein hwyneb, tôn ein llais a’r geiriau a ddefnyddiwn yn ogystal ag iaith y corff. Gall hyn fod yn fwy cyfyngedig wrth wisgo PPE, a gall rhai pobl fynd yn fwy pryderus.\nEisteddwch ar yr un lefel â’r person lle bynnag y bo modd\nDefnyddiwch eich llygaid i greu cysylltiad a dangos eich gwên a’ch pryder\nMeddyliwch am dôn y llais a ddefnyddiwch – ceisiwch dawelu meddwl y person ac aros yn ddigyffro\nYstyriwch ddod â llun ohonoch chi’ch hun heb fasg i’w helpu i ddod i’ch adnabod neu roi’r llun yn sownd yn eich gwisg swyddogol. Gofalwch fod eich llun a’ch enw yn ddigon mawr a’u bod wedi’u gosod lle mae’n hawdd i’r person eu gweld\nDefnyddiwch arwyddion llaw i danlinellu’r pethau rydych yn eu dweud.\nBeth allaf ei ddweud?\nByddwch yn naturiol – siaradwch am bethau pob dydd, peidiwch â gadael i’r masg wneud i chi anghofio’r sgiliau cyfathrebu gwych sydd gennych yn barod!\nDylech gydnabod bod y masg yn gwneud i sgwrsio fod braidd yn chwithig, a’ch bod chi’n deall sut y gallai’r person deimlo am hynny. Holwch y person i weld sut mae’n teimlo am hyn.\nMeddyliwch am yr emosiynau neu ffyrdd o ymateb y gallech eu dangos yn eich wyneb a cheisiwch gyfleu’r rhain mewn geiriau “Rwy’n falch eich bod chi wedi dweud hynny”, “Rwy’n teimlo’n drist bod hyn wedi digwydd i chi”\nDangoswch i’r person eich bod yn gwrando arno. Byddwch yn amyneddgar, gwnewch grynodeb o beth rydych yn ei glywed a gwiriwch eich bod wedi’i ddeall\nPeidiwch ag ofni aros yn ddistaw gyda’r person, peidiwch â rhuthro i ffwrdd wedi i chi orffen siarad – weithiau mae bod yn bresennol gyda rhywun yn gallu dangos yn fwy na dim arall eich bod yn gofalu amdano.\nSiarad â phlant am Gyfarpar Diogelu Personol (PPE)\nMae PPE yn gallu edrych yn arswydus i blant ac os byddant yn gweld staff yn gwisgo cyfarpar diogelu i’w diogelu nhw neu rywun annwyl, gall hyn beri i’r plant fod yn ofnus neu bryderus. Gallant hyd yn oed ofyn cwestiynau am beth maent yn ei weld ar deledu. Dyma ychydig o gyngor ar sut i egluro:\n“Pan fyddwn ni’n gweithio gyda rhywbeth sy’n gallu ein brifo neu fod yn beryglus i ni, mae angen i bobl wisgo eitemau i’w diogelu fel y gallan nhw ymladd yn ei erbyn. Bydd diffoddwyr tân yn gwisgo feisorau i ddiogelu eu hwynebau rhag y tân; bydd plismyn yn gwisgo bres corff i ddiogelu eu cyrff; bydd deintyddion yn gwisgo gogls i atal dŵr wedi’i chwistrellu rhag mynd i’w llygaid; bydd arwyr fel Superman yn gwisgo mantell i’w cysgodi! Mae angen i nyrsys a meddygon aros yn ddiogel rhag y coronafeirws er mwyn gallu ymladd yn ei erbyn, felly weithiau mae angen iddyn nhw wisgo masgiau, gogls a ffedogau – dyma’u mantell nhw!”\nCael sgyrsiau anodd â rhywun sy’n ddifrifol wael neu’n marw\nMae’n ddigon posibl mai chi fydd y gofalwr y mae rhywun yn dewis ymddiried ynddo i ofyn cwestiynau anodd. Gall hon fod yn sefyllfa anodd. Weithiau byddwch yn teimlo mai rhywun arall a ddylai ateb y cwestiynau, ond bod y person wedi’ch dewis chi am reswm penodol. Y rheswm am hyn fel arfer yw ei fod yn ymddiried ynoch neu ei fod wedi sefydlu perthynas â chi ac felly mai chi yw’r ‘person gorau’ i sgwrsio ag ef hyd yn oed os nad ydych yn dymuno gwneud hynny.\nGellir cael adegau, oherwydd amgylchiadau personol er enghraifft, pan fyddwch yn gwybod nad ydych yn y lle iawn, yn emosiynol, i gynnal sgwrs anodd ac mae’n bwysig cydnabod hyn:\n“Rwy’n ei deimlo’n beth mawr eich bod chi’n ymddiried ynof i ofyn y cwestiwn anodd hwn, rwy’n gwybod bod hyn yn siŵr o fod yn anodd. Dydw i ddim yn credu mai fi yw’r un iawn ar y funud i gael y sgwrs hon ond rwy’n gallu gweld ei bod yn bwysig i chi – a oes rhywun arall fyddech chi’n hapus siarad ag ef?”\nEnghreifftiau o gwestiynau anodd yw ‘ydw i’n mynd i farw?’ ‘fydda i’n gwella?’ ‘fydd rhywun gyda mi?’ neu ‘alla i fynd i’r ysbyty i gael triniaeth?’. Peidiwch ag anwybyddu’r sgyrsiau pwysig hyn. Gallech deimlo ei bod yn anodd delio â nhw ond meddyliwch beth fyddai’ch dymuniadau chi os mai chi oedd yn gofyn y cwestiwn. Peidiwch â brwsio’r cwestiynau hyn ymaith drwy wneud sylwadau fel ‘does dim angen i chi boeni am hynny’ neu gynnig cysur di-sail ‘wrth gwrs y byddwch chi’n gwella’. Mae pobl yn ceisio cysur a thosturi a gallwch roi hyn heb wneud addewidion gwag neu roi atebion i gwestiynau sydd y tu allan i gwmpas ein hymarfer.\nCeisiwch gael ychydig o eiliadau i ymdawelu – drwy gyfri i 3 efallai neu ddweud rhywbeth fel ‘mae hwnnw’n swnio’n gwestiwn pwysig, gadewch i mi fynd i nôl cadair fel y gallwn ni eistedd a siarad amdano’. Mae hyd yn oed yr ychydig eiliadau y mae’n ei gymryd i nôl cadair yn gallu rhoi cyfle i chi anadlu’n ddwfn a meddwl am sut y byddwch yn ateb cwestiwn anodd.\nYn aml, bydd ateb cwestiwn anodd drwy ofyn cwestiwn arall yn helpu i ddangos beth yw achos y pryder. Er enghraifft, gellid ateb y cwestiwn ‘ydw i’n mynd i farw?’ drwy ddweud ‘mae hwnnw’n gwestiwn mawr, beth sydd wedi gwneud i chi ofyn hynny?”.\nYn aml, nid chwilio am ateb y bydd rhywun wrth ofyn cwestiynau anodd fel hyn: maent yn codi’n aml o’r dymuniad i siarad am bryderon, felly dylech wrando’n fwy na siarad a gadael ambell saib i adael i’r person wybod bod hyn yn anodd. Os yw’n bosibl ac yn cael ei ganiatáu, defnyddiwch ychydig o gyswllt corfforol drwy ddal llaw y person neu bwyso’ch llaw ar ei fraich. Yn bwysicaf oll, cadwch gyswllt llygad da – mae hyn yn neilltuol o bwysig os ydych yn gwisgo mwgwd.\nOs oes ar bobl angen gwybodaeth neu gysur penodol, er enghraifft, am feddyginiaeth neu leddfu symptomau, dylech ddweud yn hyderus na allwch ateb y cwestiwn hwnnw ond y byddwch yn dod o hyd i rywun sy’n gallu ei ateb. Gofalwch eich bod yn cadw at hynny.\nCynnig cysur i berthnasau nad ydynt yn gallu bod gyda’u hanwyliaid a rhannu newyddion trist â nhw\nMae amgylchiadau'n newid yn aml. Gallwch gael y wybodaeth ddiweddaraf ar ganiatáu ymweliadau ar wefan Arolygiaeth Gofal Cymru ag ar wefan Llywodraeth Cymru.\nBydd teuluoedd a ffrindiau’n gofidio nad oeddent yn gallu bod gyda’u perthnasau pan oeddent yn wael neu pan oeddent wedi marw nad oeddent yn gallu bod gyda nhw mewn ffordd ffafriol. Treuliwch ddigon o amser ar sgyrsiau o’r fath a meddwl beth fyddai’n eich helpu chi os oeddech chi yn eu lle nhw.\nCymerwch amser i baratoi bob tro. Mae angen i chi fod yn y lle gorau posibl yn emosiynol. Efallai na fyddwch wedi cael ond ychydig bach o amser i wneud hyn ond gellir ei wneud yn dda er hynny. Meddyliwch am beth fyddech chi am ei gael yn yr un sefyllfa ac am y ffordd orau i ddangos caredigrwydd a thosturi.\nGofalwch fod gennych le distaw i wneud yr alwad. Ceisiwch sicrhau na fydd ffonau eraill yn canu ac yn tarfu arnoch chi ac na fydd pobl yn mynd i mewn ac allan o’r ystafell\nGofalwch eich bod yn gwybod enwau’r bobl berthnasol – y person rydych yn siarad amdano, y person rydych yn ei ffonio ac efallai unrhyw aelod pwysig arall o’r teulu. Bydd hyn yn eich helpu i wneud yr alwad yn un bersonol.\nOs gallwch siarad ag aelodau'r teulu wyneb yn wyneb, ystyriwch sut i wneud yr amgylchedd deimlo'n gyffyrddus a diogel. Dewch o hyd i rywle lle na fydd ymyrraeth â chi a lle gall y ddau ohonoch eistedd yn gyffyrddus. Sicrhewch fod gennych ddigon o gyda’r aelod o’r teulu. Os yw'r lle tu allan neu'n agos at ardal gymunedol, ystyriwch gyfrinachedd. Sicrhewch fod aelod y teulu'n hapus i siarad yn yr amgylchedd rydych chi wedi'i ddewis. Gwnewch yn siŵr fod gennych bethau y gall yr aelod teulu ei hangen, er enghraifft, hancesi sy'n hawdd eu cael. Cadwch at unrhyw gyfyngiadau presennol fel pellter cymdeithasol, edrychwch ar wefan Arolygiaeth Gofal Cymru i gael yr arweiniad presennol.\nByddwch â’r wybodaeth berthnasol wrth law – meddyliwch am y cwestiynau y mae pobl yn debygol o’u gofyn a byddwch yn barod â’r ymateb neu’r wybodaeth i’w cyfeirio ymlaen. Rhai o’r cwestiynau y gellid eu gofyn yw beth fydd yn digwydd nesaf mewn perthynas â’r person sydd wedi marw, i ble fydd yn cael ei gludo, pwy fydd yn trefnu i gael cyfarwyddwr angladdau, sut y gallant gael gafael ar gymorth i rai mewn profedigaeth, â phwy y gallant gysylltu os bydd ganddynt gwestiynau i’w gofyn.\nMeddyliwch am sut byddwch yn dechrau’r sgwrs – rhaid cadw’r cydbwysedd rhwng ychydig o eiriau o gyflwyniad a dod at y pwynt. Bydd pobl yn gwybod bod gennych reswm dros yr alwad/ymweliad.\nByddwn yn tueddu i siarad yn gyflymach os byddwn yn bryderus felly ceisiwch arafu a rhoi digon o amser i glywed beth fyddwch yn ei ddweud. Mae cyfri i 3 yn eich pen rhwng brawddegau yn gallu helpu i arafu pethau.\nDefnyddiwch iaith uniongyrchol ond mewn ffordd sensitif. Peidiwch â defnyddio disgrifiadau amhendant am ‘golli rhywun’ neu ddweud ‘ei fod mewn lle gwell’ neu ‘dyw ei iechyd ddim yn dda iawn’ – mae’n hawdd camddehongli ymadroddion o’r fath.\nPeidiwch â cheisio osgoi’r wybodaeth allweddol drwy siarad yn hir cyn dod at y datganiad terfynol. Dechreuwch drwy ddweud beth mae angen i chi ei ddweud wrth y person ond gwnewch hynny mewn ffordd garedig a thyner:\nNi ddylech bryderu am adael seibiau yn y sgwrs:\n“Helô, fy enw i yw xxxx. Rydw i’n un o’r tîm sy’n gofalu am xxxx. Mae angen i mi siarad â chi am xxxx. Ga i ofyn a ydych chi’n gallu siarad â mi am ychydig funudau? Oes angen i chi ddod o hyd i rywle tawel?”\nYn ystod y sgwrs\n“Mae’n ddrwg iawn gen i fy mod yn gorfod dweud hyn wrthych chi ond, gwaetha’r modd, mae xxxx wedi marw y bore/ prynhawn/ noson yma. Rydw i am i chi wybod ei bod wedi digwydd yn dawel iawn ac roeddwn i/roedd xxxx gydag ef.”\n“Mae’n ddrwg iawn gen i orfod dweud hyn wrthych chi ond, gwaetha’r modd, mae xxxx wedi mynd yn wael iawn ac rydyn ni’n poeni’n fawr amdano. Mae’n wael iawn ar hyn o bryd a dydyn ni ddim yn sicr y bydd yn gallu ymadfer”\n“Rwy’n deall ei bod yn anodd iawn clywed hyn. Cymerwch ychydig o eiliadau……”\nGeiriau y gallwch eu dweud\nDylech gydnabod bod y sefyllfa hon yn un anodd iawn a’ch bod yn deall ei bod yn peri gofid:\n“Alla i ddim dychmygu pa mor anodd yw hyn i chi. Rwy’n gwybod, pe byddai’r amgylchiadau’n wahanol, y byddech chi am ddod yma i ffarwelio ac mae’n ddrwg gen i nad yw hynny’n bosibl”\n“Ni allaf ddychmygu pa mor anodd yw hyn i chi. Rydyn ni'n gwybod fod amgylchiadau gyda Covid yn gwneud hyn fwy anodd ac mae'n ddrwg gen i na hyn yw'r sefyllfa”\n“A oes unrhyw beth hoffech ei wneud / ddweud wrth xxxx cyn iddyn nhw adael ni?”\nNeu os nad yw hynny'n bosibl\n“A oes rhywbeth fyddech chi’n hoffi i mi wneud/ddweud wrth xxxx cyn iddo ein gadael ni?”\nDylech gydnabod y gall pobl deimlo’n ddig yn ogystal â bod mewn gofid:\n“Rwy’n deall bod hyn yn anodd iawn a’ch bod chi’n teimlo’n ddig am y sefyllfa. Oes rhywbeth y galla i ei wneud/ddweud wrthych chi i’ch helpu i deimlo’n fwy agos i xxxx”\nGofynnwch a oes gan y person unrhyw gwestiynau a byddwch yn barod i ateb cwestiynau am y munudau/oriau olaf ym mywyd yr ymadawedig a phwy oedd gydag ef. Atebwch y cwestiynau mor onest ond mor garedig ag y gallwch:\n“Gwnaethon ni bopeth a allen ni i sicrhau nad oedd mewn poen/yn teimlo ofn ac roedd rhywun gydag ef. Rydyn ni’n gwybod y byddai ei deulu gydag ef mewn sefyllfa ddelfrydol ond gallwch fod yn dawel eich meddwl ein bod ni wedi sicrhau ei fod yn gwybod ei fod yn cael ei garu a’i barchu”\n“Rydyn ni’n gwneud popeth a allwn ni i’w wneud yn gyfforddus ac i sicrhau ei fod yn cael y gofal iawn; rydw i’n gwybod ei bod yn anodd i chi glywed hyn gan wybod na allwch chi ddod i’w weld ond a oes rhywbeth y byddech yn hoffi i ni ei ddweud wrtho?”\nOs gallant weld eu perthynas efallai bydd y cyfyngiadau sydd mewn lle yn eu gadael yn rhwystredig tu hwnt. Gadewch iddyn nhw gyfleu eu rhwystredigaeth a gwrando'n astud. Ceisiwch beidio torri ar draws, eu tawelu neu roi rhesymau. Cydnabyddwch eu rhwystredigaeth “Ni allaf ddychmygu pa mor anodd yw hyn i chi a'ch teulu. Mae'n ddrwg gen i”. Ystyriwch a oes cyfaddawd y gallwch ei gynnig yn ddiogel.\nPeidiwch â chael eich temtio i roi llawer o fanylion os nad yw’r person wedi gofyn amdanynt. Bydd digon o amser ar gyfer hynny pan fydd pobl yn barod i ofyn eu cwestiynau. Atebwch y cwestiynau a ofynnir i chi a rhowch ddigon o amser i bobl ddeall beth a ddywedwyd wrthynt ond peidiwch â theimlo’ch bod yn gorfod llenwi’r bylchau.\nWedi i chi ateb unrhyw gwestiynau, holwch i sicrhau’ch bod wedi dweud popeth y mae angen i’r person ei wybod. Gall hyn gynnwys beth fydd yn digwydd nesaf, unrhyw wybodaeth sydd ei hangen am gofrestru’r farwolaeth neu gysylltu â’r cyfarwyddwr angladdau.\nHolwch i sicrhau bod y person wedi deall y newyddion ac unrhyw wybodaeth rydych wedi’i rhoi:\n“Rwy’n sylweddoli bod y newyddion hyn yn rhai anodd eu clywed. Mae’n llawer i’w gymryd i mewn ond a oes gennych chi unrhyw gwestiynau, a oes rhywbeth y byddech chi’n hoffi i mi fynd drwyddo eto?”\nOs oedd rhaid i chi siarad â nhw dros y ffôn, gallech holi a oes unrhyw wybodaeth y mae am ei chael drwy neges testun neu e-bost er mwyn ei chael mewn ysgrifen (gwiriwch fod modd i chi wneud hyn cyn ei gynnig).\nSyniadau y gallwch eu cynnig\nDilynwch bolisïau’ch sefydliad a chanllawiau cenedlaethol ar COVID-19 ond meddyliwch yn greadigol am bethau y gallwch eu cynnig i ddarparu cysur\nA allwch roi manylion i’r person am gân roeddech wedi’i chwarae i’r ymadawedig neu am bethau a ddywedwyd?\nA allwch roi manylion i’r person am eitem o werth personol roeddech wedi’i gosod yn agos i’r ymadawedig, fel llun, sgarff, neu rywbeth o bwys personol iddo. A yw’n ddiogel i chi ganiatáu i’r aelod o’r teulu ddod i gasglu’r eitem hon?\nA allwch ddarparu pethau i gofio’r ymadawedig fel cerrig cysur neu a oes gwirfoddolwyr lleol sy’n darparu calonnau wedi’u crosio?\nMae adnodd gan y Bereavement Alliance yn darparu rhagor o gyngor ac awgrymiadau i helpu anwyliaid i ddod o hyd i ffyrdd i deimlo eu bod mewn cysylltiad yn ystod y cyfyngiadau Covid-19.\nAr ôl y sgwrs\nGofalwch amdanoch chi’ch hun. Mae’r sefyllfaoedd hyn yn dreth ar y corff a’r emosiynau. Cymerwch seibiant bach, ewch i nôl cwpanaid o de neu siarad â chydweithiwr neu ffrind cyn mynd yn ôl at eich dyletswyddau arferol. Gadewch i’ch cydweithwyr wybod eich bod wedi cael y sgwrs anodd hon fel y gallan nhw eich cefnogi hefyd.\nGofalu am oedolion ifanc ar ddiwedd oes\nRhoi cymorth wrth wneud dewisiadau\nEfallai bydd gan oedolion ifanc, rhwng oedran 18-40 anghenion gwahanol sy'n benodol i'w hamgylchiadau unigol. Bydd angen addasu'r gofal rydych chi'n darparu yn ôl eu hoedran, eu dealltwriaeth a'u hoffterau. Y peth pwysicaf boed hynny, fel gyda phob math o ofal, yw eu trin fel unigolion gan ddeall yr hyn sy'n bwysig iddynt.\nYn gyfreithlon, mae gan unrhyw oedolyn sydd â galluedd meddyliol yr hawl i gael cymorth i wneud dewisiadau ei hun am eu gofal. Os yw rhywun wedi cael ei asesu nad oes ganddo alluedd, nid yw hyn yn golygu na allant fod yn rhan o wneud penderfyniadau. Ystyriwch eu galluoedd a'r ffordd orau i'w cynnwys. Darganfyddwch beth sy'n bwysig iddyn nhw. Mae penderfyniadau ynglŷn yr hyn sydd yn bwysig iddynt a'r pethau sy'n cysuro'r un mor bwysig. Os yw rhywun yn ddi-eiriau, edrychwch ar eu ciwiau corfforol i ddeall eu dymuniadau. Gofynnwch i'r rhai sy'n eu hadnabod yn dda eich helpu chi, gan gynnwys ffrindiau agos ac aelodau'r teulu. Yn yr un modd, mae ganddyn nhw'r hawl i ddewis peidio â gwneud penderfyniadau.\nBydd rhaid i feddyg teulu neu weithiwr gofal iechyd proffesiynol a enwir fod yn rhan o'r trafodaethau hyn os yw'n ymwneud â'u gofal clinigol.\nGallwch ddod o hyd i fwy o wybodaeth am y Ddeddf Galluedd Meddyliol a chynllunio gofal ymlaen llaw yn yr adnodd Gofal Cymdeithasol Cymru hwn.\nSicrhewch fod gan yr unigolyn y wybodaeth lawn fydd ei hangen arno i wneud penderfyniad, a'i gyflwyno mewn ffordd y gallant ei deall. Dyma rai adnoddau gan y Sefydliad Rhagoriaeth Gofal Cymdeithasol a Marie Curie a all helpu gyda hyn. Gweler ein hadnodd manwl ar gynllunio gofal ymlaen llaw hefyd.\nGallwch ddod o hyd i wybodaeth fwy manwl ar ddarparu gofal diwedd oes i rywun ag anabledd dysgu yn yr adnoddau hyn a gynhyrchwyd gan Marie Curie a PCPLD.\nDyma rai adnoddau sy'n 'hawdd eu darllen’ a gynhyrchwyd gan Marie Curie i helpu cefnogi’r rheini ag anghenion dysgu ychwanegol.\nGall fod yn ddefnyddiol iddynt ystyru'r wybodaeth a'u hoffterau gyda ffrind agos neu aelod o'r teulu. Darganfyddwch pwy all eu cefnogi os oes ganddyn nhw benderfyniadau i'w gwneud. Ystyriwch ddefnyddio galwadau fideo neu ddulliau eraill i helpu.\nCofiwch fod gwneud dewisiadau yn llawer mwy na gofal clinigol. Efallai bydd yr unigolyn eisiau rhannu eu dewisiadau a'r penderfyniadau ynglŷn eu materion personol gyda chi, neu efallai eu bod am adael negeseuon i'w haelodau teulu ar ôl marwolaeth. Dyma dempled a all helpu i gefnogi rhywun i feddwl am yr hyn yr hoffent ei ddweud.\nOs yw rhywun yn defnyddio cymhorthion cyfathrebu neu dechnoleg gynorthwyol, gwnewch yn siŵr bod yr aelod staff sy'n eu cefnogi yn hyderus i'w defnyddio.\nI rai oedolion ifanc, bydd mynediad i'w rhwydwaith cymdeithasol ar-lein yn bwysig iawn, dewch o hyd i ffyrdd y gallwch barhau i wneud hyn yn hygyrch iddynt\nGall bod mewn sefyllfa ingol neu deimlo emosiynau cryf gael effaith ar oedolion ifanc wrth wneud penderfyniadau. Ystyriwch benderfyniadau pan nad yw'r person yn teimlo dan bwysau neu deimlo’n ofidus.\nAr gyfer pobl sydd ddim yn gallu cyfleu eu hanghenion pan yn sâl neu teimlo’n ofidus\nSicrhewch fod pob gofalwr yn gwybod sut y gall y person penodol hwn fynegi ei thrallod. Er enghraifft: newidiadau yn eu mynegiant wynebol, gwneud seiniau gwahanol, gwelwedd, chwysu, symudiadau anarferol neu anystwyther.\nSicrhewch fod pob gofalwr yn gwybod ffyrdd o ddarparu cysur i'r unigolyn hwn.\nYma mae dolen i siart cyfathrebu fe'i datblygwyd yn benodol i gefnogi cyfathrebu yn ystod pandemig Covid-19 ac mae'n ar gael mewn mwy nag un iaith.\nNodwch bethau sy’n achosi trallod iddynt ar adegau. Edrychwch allan am rwymedd, peswch neu anhawster anadlu, poen, pryder, anhawster gyda phorthiant, ysgogiad synhwyraidd anghyfforddus.\nChwiliwch am bethau ymarferol a allai lliniaru symptomau gwahanol: Gallai hyn gynnwys newid eu safle i liniaru poen neu ddiffyg anadl, rhoi meddyginiaeth, sicrhewch eu hamgylchoedd yn dawel a cysurlon, neu dynnu eu sylw â gweithgaredd cyfarwydd. Os oes gennych unrhyw bryderon, siarad â'u tîm clinigol.\nSicrhewch eich bod chi'n gwybod ble i gael help os ydych chi'n poeni am drallod yr unigolyn. Cadwch restr o bobl i alw am gyngor. Dylai gynnwys meddyg yr unigolyn, ond gallai hefyd cynnwys aelod o'r teulu neu'n ofalwr sy'n deall ei anghenion yn dda.\nGofalu am ffrindiau a theulu\nMae gan lawer o oedolion ifanc rwydwaith fawr o ffrindiau a theulu gan gynnwys grwpiau cyfeillgarwch ar-lein a chymheiriaid sy'n rhannu sefyllfa debyg gyda'u hiechyd neu ofal. Gall y bobl hyn fod yn rhwydwaith gymorth i'r unigolyn sydd yn eich gofal, ond efallai bydd angen cefnogaeth arnynt hwythau hefyd.\nByddai’n syniad da i greu cynllun gyda'r unigolyn yn eich gofal am bwy i gysylltu ar gyfer pob sefyllfa a faint o wybodaeth i'w rhannu.\nPeidiwch â chymryd yn ganiataol bydd ffrindiau ac aelodau'r teulu yn deall neu'n parchu pwysigrwydd ei gilydd ym mywyd yr unigolyn.\nCymerwch ofal i barchu cyfrinachedd pawb wrth ofalu am bobl sy'n efallai yn ei chael hi’n anodd. Os ydych chi'n poeni am unrhyw un, awgrymwch iddynt gysylltu â'u meddyg, eu tîm gofal lliniarol lleol neu dîm brofedigaeth.\nGadael yn y ffordd orau\nOs yn bosib, mae'n bwysig caniatáu amser i bobl baratoi ar gyfer marwolaeth yn ffordd eu hunain. Gall hyn hefyd roi sicrwydd ac atgofion i'r bobl maen nhw'n adael. Efallai yr hoffent ystyried:\nsut maen nhw am ffarwelio â rhywun agos\nmaterion y bydd angen iddynt roi sylw iddo (gan gynnwys ysgrifennu ewyllys, paratoi ar gyfer proffiliau cyfryngau cymdeithasol ar ôl marwolaeth, prynu anrhegion)\nnodau olaf hoffent nhw eu cyflawni\ny ffyrdd maen nhw eisiau helpu pobl eu cofio (celf, negeseuon wedi'u recordio, cerddoriaeth, cynllunio'r angladd). Ystyriwch eu gallu i gyflawni hyn. Os oes ganddynt anghenion dysgu neu gorfforol ychwanegol, meddyliwch yn greadigol am sut gallwch chi eu cefnogi.\nCynorthwyo plant a phobl ifanc sydd mewn profedigaeth\nFel un sy’n gweithio fel gweithiwr gofal cymdeithasol proffesiynol yn ystod yr argyfwng Covid-19, mae’n bosibl y byddwch yn cynorthwyo plant a phobl ifanc sydd mewn profedigaeth neu’n cynnig cyngor i deuluoedd sydd wedi cael profedigaeth yn ddiweddar ac yn gorfod egluro i’w plant beth sydd wedi digwydd. Mae’r adnodd isod yn cynnig gwybodaeth ac awgrymiadau ymarferol i’ch helpu.\nFel oedolion, rydym yn aml yn ei chael yn anodd siarad am farwolaeth. Mae’n bwnc sy’n cael ei osgoi ac mae ein pryderon ein hunain yn gallu ein gwneud yn anghyfforddus wrth sôn amdano. Os byddwn yn siarad â phlant am farwolaeth, gall hynny wneud i ni deimlo’n amddiffynnol, gan ddymuno eu gwarchod rhag gwybod am farwolaeth. Fodd bynnag, y gwir yw bod hyn yn gallu gwneud y plant yn fwy pryderus am yr anhysbys. Mae plant yn sensitif iawn i emosiynau oedolion ac yn aml bydd yr anhysbys yn codi mwy o ofn ar blentyn na’r gwirionedd. Gellir ymdrin â’r gwirionedd ac mae’n bwysig iawn bod plant yn deall bod marwolaeth yn rhan o fywyd a bod unrhyw emosiynau y maent yn eu teimlo yn rhai naturiol.\nSiarad â phlant – awgrymiadau\nPeidiwch ag ofni ‘dweud y peth anghywir’ neu ‘wneud pethau’n waeth’ – mae hyn wedi digwydd eisoes. Bydd eich sgwrs yn sicr o helpu’r plentyn neu berson ifanc.\nByddwch yn naturiol, defnyddiwch eich geiriau’ch hun.\nByddwch yn ymwybodol o’ch diwylliant eich hun/eich credoau am farwolaeth.\nPeidiwch â chymryd bod y plentyn yn gwybod bod y person yn marw neu wedi marw.\nCeisiwch siarad â phlant/pobl ifanc mor fuan ag y gallwch. Os ydynt yn ymwybodol bod y coronafeirws gan rywun, mae’n bosibl eu bod yn aros am newyddion.\nMeddyliwch am y lle rydych am gynnal y sgwrs. Dewch o hyd i le tawel lle gallwch roi’ch holl sylw i’r plentyn.\nYstyriwch a fyddwch yn siarad â’r holl frodyr a chwiorydd yr un pryd, neu â’r plant hŷn yn gyntaf. Bydd hyn yn dibynnu ar oed y plant ac amgylchiadau’r teulu\nByddwch yn onest – mae plant yn gwybod pan fyddwn yn cuddio pethau a gall hyn wneud iddynt deimlo na allant ymddiried ynom.\nCyfeiriwch at y person sydd wedi marw wrth ei enw bob tro.\nByddwch yn sensitif a gwrandewch ar y plentyn.\nRhannwch eich profiadau’ch hun.\nHolwch am eu hatgofion a’u profiadau o’r person sydd wedi marw. Pa fath o berson oedd ef? Beth yw eu hoff atgofion? Gadewch i’r plant siarad amdanynt.\nPeidiwch byth â defnyddio geiriau teg fel ‘wedi mynd i ffwrdd’, ‘wedi mynd i gysgu’, neu ‘i fyny yn y nef’. Mae’r rhain yn syniadau hyfryd ond gallant ddrysu plentyn a pheidio â chyfleu iddo fod yn sefyllfa’n un barhaol. Defnyddiwch y termau cywir fel ‘wedi marw’, ‘marwolaeth’ neu ‘marw’.\nPeidiwch â rhoi taw ar blentyn oherwydd gallai hyn wneud iddo deimlo na ddylai ofyn cwestiynau\nGadewch i blant ofyn cwestiynau ac atebwch nhw mor onest ag y gallwch. Rhai o’r cwestiynau y bydd plant yn eu gofyn yn aml yw: Pam roedd hi wedi marw? Sut roedd hi wedi marw? Pam mae pobl yn marw? Fydda i’n marw? Fydd mam yn marw hefyd? Beth sy’n digwydd pan ydych chi’n marw?\nDyma rai ymatebion i’ch helpu i egluro marwolaeth i blant:\n“Mae marwolaeth yn rhan o fywyd ac mae pob peth yn marw, ond dyw hynny ond yn digwydd pan fydd rhywun yn sâl iawn ac nad yw’r meddygon yn gallu ei wella.”\n“Dyw ein cyrff ni ddim yn gweithio bellach”\n“Dyw pobl sy’n iach ddim yn marw fel’na, a does dim rheswm i feddwl y byddan nhw’n marw.”\n“Beth wyt ti’n meddwl sy’n digwydd pan fydd rhywun yn marw?”\nBydd gan rai teuluoedd gredoau crefyddol am beth sy’n digwydd pan fydd rhywun yn marw, ond dylech gymryd y gallai’r plentyn weld hyn yn ei ffordd ei hun.\nPeidiwch ag ofni sôn am beth fydd yn digwydd nesaf, am bethau fel cyfarwyddwr angladdau a chladdu/amlosgi. Eglurwch y bydd yn gallu ffarwelio yn ei ffordd ei hun. Oherwydd y cyfyngiadau presennol ar angladdau, gofynnwch sut byddai’n hoffi i’r angladd fod ac anogwch y plentyn i gymryd rhan i greu ffordd ystyrlon i ffarwelio.\nPeidiwch â chymryd y bydd y plentyn yn drist am y farwolaeth. Yn ôl eu hoed, bydd plant yn aml yn derbyn y ffaith ac yn parhau â’u gweithgareddau pob dydd. Mae plant yn byw yn y presennol. Mae’r tabl isod yn rhoi rhyw syniad o’r ffordd y byddai eu dealltwriaeth yn gallu amrywio yn ôl oed.\nGadewch i’r plentyn alaru yn y ffordd y mae’n ei dymuno. Bydd pob person yn galaru mewn ffordd wahanol, ac mae unrhyw fath o emosiwn i’w ganiatáu.\nEnwch yr emosiwn rydych yn ei weld yn y plentyn er mwyn ei helpu i ddeall ei deimladau.\nGofynnwch i’r plentyn a fyddai’n hoffi gwneud gweithgareddau cofio, ond derbyniwch na fydd am wneud hynny o bosibl ar yr adeg hon. Gellir ailedrych ar hyn pan fydd yn barod.\nGofynnwch a oes rhywun penodol y byddai’n hoffi siarad ag ef i gael cefnogaeth. Efallai fod rhywun y mae’n ymddiried ynddo ac yn teimlo ei fod yn cael cefnogaeth ganddo.\nSyniadau i ffurfio atgofion\nGwneud bocs atgofion – gellir defnyddio bocs esgidiau, neu unrhyw fath o focs yn y cartref, i wneud hyn. Gall y plentyn roi eitemau yn y bocs sy’n ei atgoffa am y person sydd wedi marw, er enghraifft, lluniau, storïau neu ddarluniau. Gall y plentyn addurno’r bocs i wneud iddo deimlo ei fod yn berchen arno.\nGoleuwch gannwyll arbennig er cof am y person.\nEfallai y bydd y plentyn am roi eitem o’i eiddo ei hun (e.e. tedi) i fod gyda’r person.\nCrëwch jar pryderon, jar atgofion, neu freichledi atgofion.\nDeall marwolaeth: oedran a chyfnod\nMae'r adnodd hwn yn dangos sut mae plant yn deall marwolaeth ac ar ba gam yn eu bywydau.\nHelpu i egluro coronafirws i blant\nMae'r adnoddau hyn wedi'u cynllunio i helpu i egluro coronafirws i blant:\nMae'r gwefannau hyn yn darparu cyngor pellach ar gynnig cymorth profedigaeth:\nMae Marie Curie yn disgrifio gofal ysbrydol fel..... ‘Mae ysbrydolrwydd yn golygu rhywbeth gwahanol i bobl wahanol. Gall crefydd a ffydd fod yn rhan o ysbrydolrwydd rhywun, ond nid yw ysbrydolrwydd yn golygu bod yn grefyddol pob tro. Mae gan bawb anghenion ysbrydol trwy eu bywyd, pe bai nhw’n grefyddol neu ddim.’ Gall anghenion ysbrydol gynnwys:\nyr angen am ystyr a phwrpas yn ein bywydau\nyr angen i garu a chael eu caru\nyr angen i deimlo eu bod yn perthyn\nyr angen i deimlo gobaith, hedd a diolchgarwch.\nDyma adnoddau gan Marie Curie a Dying Matters sy’n disgrifio pa mor bwysig yw gofal ysbrydol a chyngor ar sut i ddarparu hyn yn eich sefyllfa chi.\nMae'r canllaw hwn yn rhoi trosolwg o ymarferion ysbrydol ar gyfer nifer o grefyddau a chredoau. Mae'n egluro pa arferion sydd o bwysigrwydd ysbrydol.\nMae Plwyf Dinas Sant Ioan y Bedyddiwr yng Nghaerdydd wedi creu'rgweddïau hyn i'w defnyddio gyda phobl sy'n marw ac sydd â ffydd Gristnogol.\nMae Cyngor Mwslimaidd Prydain wedi creu canllawiau ar ofal diwedd oes a gofal ar ôl marwolaeth i Fwslimiaid yn ystod covid-19.\nMae'r Fatican a'r Gynhadledd Esgob yng Nghymru a Lloegr wedi creu canllawiau ar ofal diwedd oes i bobl a ffydd Gatholig.\nMae Cyngor Sikhiaid y DU wedi creu llinell gymorth i gynnig cyngor yn ystod Covid-19. Gall hefyd rhoi cyngor ynglŷn â ffydd ar gyfer Sikhiaid.\nCydnabod pan yw’ch tîm yn galaru ac arwain ac ymateb gyda thosturi\nGofynnir i nifer mawr o weithwyr gofal cymdeithasol yng Nghymru ddarparu gofal diwedd oes tosturiol mewn lleoliadau gofal cymdeithasol. Mae hyn yn her emosiynol fawr i nifer mawr o staff. Mae timau a’u harweinwyr yn gallu eu helpu.\nArweinwyr tîm yn modelu arweinyddiaeth dosturiol:\nRhoi sylw: rhoi sylw i aelodau’r tîm – ‘gwrando gyda diddordeb mawr’\nDeall: cyd-ddealltwriaeth o beth mae aelodau eu tîm yn ei wynebu\nDangos empathi: cydymdeimlo â nhw yn eu poen, eu hofn, eu pryder, eu rhwystredigaeth, eu dicter, eu galar\nHelpu: cymryd camau deallus i wasanaethu neu helpu aelodau’r tîm i ddarparu’r gofal tosturiol o ansawdd da y maent yn dymuno ei ddarparu a gofalu am eu lles\nBeth arall y gall arweinwyr tîm ei wneud?\nSicrhau bod datganiad clir o’r pwrpas uwch sydd i waith y tîm a’i fod wedi’i ddeall gan bawb ac yn cael ei gadarnhau’n aml – fel galluogi cleifion, defnyddwyr gwasanaethau, cleientiaid i fyw a marw gan deimlo’n ddiogel a’u bod mewn man lle mae pobl yn eu caru ac yn gofalu amdanynt\nAnnog aelodau’r tîm i fodelu cymorth tosturiol i’w gilydd yn ystod y cyfnod anodd hwn – gwrando, deall, helpu a dangos empathi. Gallant helpu drwy ddangos caredigrwydd a thosturi a mewngofnodi gyda’i gilydd.\nLleihau’r hierarchaeth a’r ffiniau o fewn y tîm ac, os yw’n bosibl, eu hannog i fwyta gyda’i gilydd, cael cwpanaid o goffi gyda’i gilydd etc.\nAnnog aelodau’r tîm i gydnabod, er ein bod yn tueddu i ganolbwyntio ar hyfforddiant technegol, y dylid canolbwyntio i’r un graddau (os nad yn fwy) ar sut rydym yn cydweithio fel aelodau cefnogol, tosturiol o’r tîm\nAnnog aelodau’r tîm i helpu ei gilydd drwy gydnabod a dilysu teimladau ei gilydd.\nSicrhau bod y tîm yn cael amser yn rheolaidd i fyfyrio a rhannu ac i gynllunio ac adolygu gyda’i gilydd. Yn y cyfnod tyngedfennol hwn, dylid gwneud hyn bob dydd, er enghraifft, ar ddechrau neu ddiwedd sifft, ac amserlennu rhai adolygiadau hirach pryd bynnag y gellir\nMae ymddiriedaeth yn allweddol – ymddiried yn naioni cynhenid ein gilydd ac ymddiried yng ngalluoedd/sgiliau pobl eraill.\nYn enwedig ar yr adeg hon, rhaid i arweinwyr gyfleu eu:\nGonestrwydd a pharodrwydd i fod yn agored\nac, wrth gwrs, tosturi.\nDyma rai dolenni sy'n cynnig cefnogaeth a meddyliau pellach ar arweinyddiaeth dosturiol yn ystod pandemig Covid-19:\nGwneud atgofion a chofio fel tîm\nMae pob bywyd yn werthfawr, ac efallai hoffech wneud rhai atgofion gyda neu ar gyfer teuluoedd, yn dibynnu ar yr amgylchiadau. Efallai hoffech gydnabod y golled a thalu teyrnged fel tîm.\nRhai syniadau syml:\nCreu bocs cof a gosod eitemau pwysig i'r unigolyn ynddo. Gall hwn fod yn anrheg amhrisiadwy i'r teulu.\nCreu llyfr cof. Rhoi lluniau a gofyn i aelodau staff i ysgrifennu eu hoff gof o'r person sydd wedi marw. Bydd teuluoedd yn trysori'r atgofion hyn ac yn gwerthfawrogi bod y person yn cael ei werthfawrogi gan eraill.\nTrefnwch adlewyrchiad tîm. Dylai hyn gymryd 15 munud yn unig. Trefnwch amser a lle. Gallwch ddod at eich gilydd i gynnau cannwyll er cof am y rhai sydd wedi marw. Chwarae eu hoff gân neu rannu atgofion melys.\nCreu coeden neu wal cof i'r tîm lle gallwch arddangos enwau'r rhai sydd wedi marw a lle gall aelodau staff ychwanegu negeseuon. Gellir adnewyddu hyn pob mis a gellir rhoi negeseuon o'r misoedd blaenorol mewn albwm lluniau mawr. Dylai gadw’n ddiogel mewn bocs ar gyfer atgofion blynyddol neu eu rhoi i'r teulu.\nGofal ar ôl marwolaeth a threfniadau angladd\nO ganlyniad i’r pandemig Covid-19, mae’r cyngor ar ofal ar ôl marwolaeth yn cael ei ddiweddaru’n rheolaidd.\nMae Cymdeithas Genedlaethol y Trefnwyr Angladdau yn diweddaru eu gwybodaeth yn rheolaidd ynghylch pa drefniadau angladd sy'n bosibl ar hyn o bryd.\nMae'r dolenni canlynol yn darparu syniadau ar rai ffyrdd amgen y gall anwyliaid ffarwelio'n ystyrlon os nad yw'n bosibl mynychu angladd:\nTalking Death - How to plan an alternative funeral during Covid-19\nGwaith cymdeithasol a gofal diwedd oes yn ystod y pandemig Covid-19\nMae Cymdeithas Gweithwyr Cymdeithasol Prydain (BASW) a Association of Palliative Care Social Workers wedi datblygu adnoddau i gynorthwyo gweithwyr cymdeithasol yn ystod y pandemig Covid-19. Mae cyngor yn y dolenni isod am agweddau ar ymarfer, defnyddio PPE a darparu gofal diwedd oes.\nMae Llywodraeth Cymru wedi datblygu adnodd gyda phartneriaid, ‘Palliative Care Resources and Information during Covid -19’. Mae'r adnodd yn darparu gwybodaeth am amrywiaeth o anghenion gan gynnwys sut i gael cymorth gofal lliniarol arbenigol.\nMynegi dymuniadau diwedd oes, cynllunio gofal ymlaen llaw a chynlluniau gofal ymlaen llaw\nGallwn feddwl am yr hyn yr hoffem ddigwydd pe byddem yn ddifrifol sâl ac yn marw. Fel gweithiwr gofal cymdeithasol proffesiynol, efallai y byddwch yn wynebu cyfnodau pan fydd y rhai rydych chi'n gofalu amdanynt eisiau trafod eu dymuniadau gyda chi os oes angen gofal diwedd oes. Yn aml iawn, mae’r trafodaethau hyn yn cael eu galw’n ‘cynllunio gofal ymlaen llaw’.\nMae hyn yn golygu trafodaethau lle gall yr unigolyn dan sylw drafod ei ddewisiadau ynglŷn â'r gofal maen nhw’n ei dderbyn, pwy neu beth sy'n bwysig iddyn nhw a phenderfyniadau ynglŷn â’u materion personol. Dyma fideo sy'n egluro mwy am gynllunio gofal ymlaen llaw.\nMae cynllun gofal ymlaen llaw yn gofnod ysgrifenedig o’r dymuniadau hynny. Mae’r fideo byr yma yn egluro’r gwahaniaeth rhwng cynllunio gofal ymlaen llaw a chynllun gofal ymlaen llaw.\nMae yna ffyrdd gwahanol o gofnodi dymuniadau person - mae rhai yn gyfreithiol rwymol sydd angen llofnod uwch glinigwr, tra bod eraill ddim yn gyfreithiol rwymol ond yn ffordd o wneud dymuniadau yn hysbys i aelodau'r teulu a gweithwyr proffesiynol. Yma ceir enghreifftiau o dempledi ac esboniadau o'r gwahanol ffyrdd o gofnodi cynlluniau gofal ymlaen llaw.\nCefnogi sgyrsiau am gynllunio gofal ymlaen llaw\nGall sgyrsiau am ddymuniadau diwedd oes fod yn anghyfforddus ac achosi cryn ofid. Mae'n bwysig parchu hawl yr unigolyn i fynegi ei ddymuniadau wrthoch chi ac i beidio ag osgoi’r sgwrs.\nMae Marie Curie, elusen sy’n cefnogi pobl drwy salwch angheuol, wedi cynhyrchu adnoddau i’ch cefnogi. Mae'r adnoddau'n cynnig cyngor ar sut i gael y sgwrs mewn ffordd sensitif, empathig a moesegol.\nMae Cyngor Gofal Cymdeithasol Gogledd Iwerddon wedi cynhyrchu’r ffilm 10 munud hwn i'ch tywys drwy’r sgyrsiau anodd am ddymuniadau diwedd oes. Mae'n gofyn rhai o'r cwestiynau y bydd y person sydd yn eich gofal, o bosib, eisiau meddwl amdanyn nhw.\nBydd y pwyntiau canlynol, a ddatblygwyd gan Hosbis y Cymoedd, yn helpu i gefnogi trafodaethau ynglŷn â dymuniadau diwedd oes:\nGall trafodaethau am gynllunio ymlaen llaw helpu i rwystro derbyniadau diangen a digroeso mewn ysbytai, drwy ddeall beth sy'n bwysig i'r person\nEfallai y byddan nhw eisiau trafod pa driniaeth neu ofal nad ydyn nhw eisiau, mae mwy o wybodaeth isod ar wneud Penderfyniad i Wrthod Triniaeth Ymlaen Llaw\nEfallai yr hoffent drafod penodi Atwrneiaeth Arhosol a phenderfynu pwy fydd yn gwneud penderfyniadau os ydyn nhw’n colli’r gallu i wneud hynny. (Mae gwybodaeth yn yr adran isod ar gyfer y rheini sy’n cael eu hasesu fel rhai sydd heb y gallu)\nGall fod yn gyfle i berson reoli materion ac ystyried gwneud ewyllys, neu dweud wrth rywun lle mae eu hewyllys\nGall gynnwys trafod eu dewis o le gofal a/neu dewis lle'r unigolyn i farw\nGallai gynnwys darparu cymorth emosiynol i'r person i'w alluogi i drafod ei ddymuniadau gyda’r teulu neu ffrind agos. Yn yr amgylchiadau presennol efallai y bydd angen i chi gefnogi'r defnydd o alwadau fideo i helpu i hwyluso hyn\nEfallai y bydd angen i chi roi cymorth emosiynol i aelodau'r teulu sy'n ei chael hi’n anodd trafod dymuniadau eu hanwyliaid\nGallai trafodaethau gynnwys cynllunio ariannol, er enghraifft, gwireddu yswiriant bywyd neu salwch difrifol, cael mynediad at gyfrifon banc, rhestru polisïau/pensiynau, gwneud ceisiadau am fudd-daliadau, y mae pob un ohonynt yn galluogi'r unigolyn â’r salwch i farw gan wybod bod eu teulu'n cael eu cefnogi\nEfallai y bydd y person am drafod pwy fydd yn gofalu am eu hanifeiliaid anwes ar ôl iddynt farw\nEfallai y byddent am gael cyfle i roi eiddo i anwyliaid, neu drefnu i'r eitemau hyn gael eu trosglwyddo\nEfallai y bydd rhywun eisiau cynllunio ei angladd. Gallant wneud hynny drwy rannu eu syniadau a'u dymuniadau neu drwy weithio'n uniongyrchol gyda threfnydd angladdau i drefnu ac i dalu ymlaen llaw am yr angladd. Mae cyfyngiadau ar hyn o bryd ynglŷn â’r hyn sy'n bosib a cheir mwy o wybodaeth ar ofal ar ôl marwolaeth a threfniadau angladd\nEfallai yr hoffent wneud penderfyniadau am eu hetifeddiaeth ddigidol\nEfallai y byddan nhw'n trafod eu credoau ysbrydol/crefyddol gyda chi a sut maen nhw am i'r rhain gael eu cynnwys os bydd eu hiechyd yn dirywio neu adeg marwolaeth\nEfallai bod ganddyn nhw syniadau am bethau maen nhw eisiau eu gwneud a sut i dreulio'r amser sy'n weddill. Mae'r amgylchiadau presennol yn caethiwo pethau ond gall hyd yn oed y pethau bychain a phrofiadau bach fod yn arwyddocaol. Efallai y byddan nhw eisiau gwylio eu hoff ffilm, bwyta eu hoff ddanteithion, edrych ar ffotograffau neu rannu atgofion. Mwy o wybodaeth ar gynnig cysur i berthnasau nad ydynt yn gallu bod gyda'u hanwyliaid a rhannu newyddion trist â nhw\nEfallai y byddan nhw eisiau sicrwydd y bydd eu teulu'n cael eu cefnogi drwy eu galar\nEfallai y byddan nhw eisiau trafod ac archwilio gyda chi beth mae bywyd wedi’i olygu, beth mae gobaith yn ei olygu neu pa werthoedd sy’n bwysig\nEfallai y byddan nhw eisiau rhannu atgofion melys\nEfallai y bydd y person eisiau cynllunio negeseuon arhosol i’w hanwyliaid.\nMae'n bwysig sicrhau bod gan y person yr holl wybodaeth angenrheidiol i wneud penderfyniadau gwybodus, a'i bod yn cael ei chyflwyno mewn ffordd ddealladwy.\nDyma ychydig o adnoddau’r Sefydliad Gofal Cymdeithasol er Rhagoriaeth (SCIE) a Marie Curie sy’n gallu eich helpu gyda hyn:\nMae Compassion in Dying wedi cynhyrchu adnoddau i gefnogi trafodaethau cynllunio ymlaen llaw yn ystod Covid-19. Gallwch hefyd ddod o hyd i dempled ar gyfer datganiad ymlaen llaw. Nid yw hon yn ddogfen sy'n gyfreithiol rwymol ond mae'n dempled y gall rhywun gofnodi ei ddewisiadau a'i ddymuniadau.\nMae gan Byw Nawr sianel YouTube gydag amrywiaeth o ffilmiau byrion yn egluro gwahanol agweddau ar gynllunio gofal ymlaen llaw a allai fod yn ddefnyddiol i chi.\nCefnogi dymuniadau diwedd oes ar gyfer y rheini heb allu\nYn gyfreithiol, mae gan unrhyw oedolyn sydd â galluedd meddyliol, yr hawl i wneud dewisiadau ynglŷn â’u bywyd a'r gofal maen nhw'n ei dderbyn. Mae gan Gofal Cymdeithasol Cymru wybodaeth ar y Ddeddf Galluedd Meddyliol.\nOs aseswyd nad oes gan rywun alluedd meddyliol, mae angen gweld a oes ganddyn nhw Atwrneiaeth Arhosol neu Orchymyn Gwarcheidiaeth. Yma ceir wybodaeth am y gwahanol fathau o Atwrneiaeth Arhosol a’u pwerau cyfreithiol.\nOs aseswyd nad oes gan rywun alluedd, nid yw hyn yn golygu na allan nhw fod yn rhan o'r broses o wneud penderfyniadau. Ystyriwch eu galluoedd a sut orau i'w cynnwys. Ceisiwch ddarganfod beth sy'n bwysig iddyn nhw. Mae penderfyniadau ynglŷn â phethau sydd o bwys iddyn nhw ac sy'n dod â chysur yr un mor bwysig. Os nad ydy rhywun yn gallu siarad, edrychwch am arwyddion i geisio sefydlu eu dymuniadau. Gofynnwch i'r rhai sy'n eu hadnabod yn dda i’ch helpu gyda hyn, gan gynnwys ffrindiau agos ac aelodau’r teulu.\nMae’r rhwydwaith PCPLD wedi datblygu adnoddau sy’n hawdd i’w darllen i gefnogi cynllunio gofal ymlaen llaw gyda phobl sydd ag anawsterau dysgu.\nMae defnyddio Cyfarpar Diogelwch Personol (PPE), er yn hanfodol, yn anghyfforddus ac yn gallu creu rhwystrau wrth gyfathrebu. Gallai hyn greu rhwystr i gefnogi trafodaethau ynglŷn â dymuniadau diwedd oes. Yma ceir cymorth a gwybodaeth ynglŷn â sut i wella cyfathrebu tra’n gwisgo PPE.\nBellach mae'n gyffredin i bobl o bob oed gael mynediad i'r rhyngrwyd a/neu i wybodaeth amdanynt fod ar gael ar y rhyngrwyd. Gelwir y wybodaeth ar-lein hwn yn ‘etifeddiaeth ddigidol’. Gweler diffiniad y Gymdeithas Llythrennedd Ddigidol isod:\n'Etifeddiaeth ddigidol yw'r wybodaeth ddigidol sydd ar gael am rywun yn dilyn eu marwolaeth. Mae etifeddiaeth ddigidol rhywun yn aml yn cael ei lywio gan y rhyngweithio a wnaeth y person a’r wybodaeth a grëwyd cyn iddynt farw. Gallai hyn gynnwys eu proffiliau cyfryngau cymdeithasol, sgyrsiau ar-lein, ffotograffau, fideos, proffiliau gemau a'u gwefan neu flog.\nGall etifeddiaeth ddigidol rhywun hefyd gael ei llywio gan gynnwys sy'n cael ei greu neu ei gyd-greu gan eraill. Gall hyn gynnwys rhyngweithio sydd wedi digwydd ar wal neu edefyn cyfryngau cymdeithasol rhywun arall. Efallai y bydd etifeddiaeth ddigidol rhywun hefyd yn cael ei llywio gan yr hyn y mae eraill wedi'i bostio ar-lein am yr unigolyn mewn papur newydd, blog neu wefan allanol.'\nGall dymuniadau diwedd oes archwilio beth yw'r opsiynau o ran sut hoffent i'w hetifeddiaeth ddigidol gael ei rheoli. Dyma adnoddau i gefnogi pobl i wneud penderfyniadau am eu hetifeddiaeth ddigidol.\nPenderfyniadau i Wrthod Triniaethau Ymlaen Llaw (ADRT)\nMae gan rai unigolion ddymuniadau clir iawn ynglŷn â’r driniaeth nad ydyn nhw eisiau ei gael os ydyn nhw'n ddifrifol wael. Gellir cofnodi'r penderfyniadau hyn mewn dogfen sy'n gyfreithiol rwymol o'r enw ‘Penderfyniad i Wrthod Triniaeth Ymlaen Llaw’. Yma ceir rhagor o wybodaeth a chopïau o'r templedi. Mae angen llofnod meddyg teulu neu feddyg sy’n cael ei enwi ar y dogfennau hyn.\nMae canllawiau penodol ynglŷn â Na Cheisier Dadebru Cardio-anadlol (DNACPR) mewn perthynas â Covid-19 wedi’u cyhoeddi.\nGellir dod ar draws mythau am adfywio cardio-pwlmonaidd (CPR) a’i effeithiolrwydd. Mae gan TalkCPR adnoddau hygyrch sy’n esbonio'r broses a sut mae penderfyniadau'n cael eu gwneud o ran eu defnyddio.\nNid oes unrhyw bolisïau cyffredinol o ran defnyddio CPR a thriniaeth cynnal bywyd i unigolion sy'n agored i niwed. Dylid gwneud penderfyniadau ar sail unigol, er eu lles gorau a lle bynnag y bo hynny'n bosibl, ar y cyd â'r unigolyn sy'n sâl. Gwnaeth Prif Swyddog Meddygol Llywodraeth Cymru, Dr Frank Atherton, a’r Prif Swyddog Nyrsio, yr Athro Jean White, y datganiad canlynol yn ddiweddar:\n“Ni ddylai oedran, anabledd na chyflwr hirdymor ar eu pennau eu hunain byth fod yn rheswm dros gyflwyno gorchymyn DNACPR yn erbyn dymuniadau'r unigolyn. Mae'n parhau i fod yn hanfodol gwneud penderfyniadau ar sail sefyllfaoedd unigol a thrwy ymgynghori ag unigolion. Nid yw'n dderbyniol i gynlluniau gofal o flaen llaw, pa un a ydynt yn cynnwys ffurflen DNACPR wedi’i chwblhau ai peidio, gael eu defnyddio gyda grwpiau o bobl o unrhyw fath. Rhaid parhau i wneud y penderfyniadau hyn ar sail sefyllfaoedd unigol ac ar sail anghenion a dymuniadau'r unigolyn.”\nGallwch ddarllen eu datganiad llawn yma Decisions on do not attempt cardiopulmonary resuscitation (DNACPR): age, disability and long term conditions\nMae Arolygiaeth Gofal Cymru (AGC) ac Arolygiaeth Iechyd Cymru hefyd wedi cyhoeddi datganiad ar y cyd ar advanced care planning in Wales.\nGofal diwedd oes i bobl â dementia\nMae Gofal Cymdeithasol Cymru wedi creu adnoddau ar ddarparu gofal i'r rheini â dementia yn ystod Covid-19.\nHefyd mae yna adnodd i gefnogi rhywun â dementia i fynegi ei dymuniadau.\nMae Social Care Institute for Excellence (SCIE) wedi creu'r adnoddau hyn ar ddarparu gofal diwedd oes i bobl â Dementia. Nid yw'r adnoddau hyn yn benodol i Covid-19 ond maen nhw'n cynnwys llawer o wybodaeth ddefnyddiol sy'n dal yn berthnasol.\nMae Hosbis y Cymoedd yn cynnig gwasanaeth ‘Cariad’ i bobl sy’n byw â Dementia. Gweler isod awgrymiadau ar ddarparu gofal diwedd oes i bobl â dementia:\nModel CGADGD ar gyfer Gofal dementia Lliniarol a Gofal Diwedd Oes\nCysylltu - Mae'r pwysigrwydd o deimlo'n gysylltiedig â rhywun yn bwysig iawn. Mae'n hollbwysig bod teuluoedd a phobl sy'n byw â dementia yn cael amser gyda gweithwyr proffesiynol i archwilio teimladau a phryderon.\nMae’n bwysig hefyd cael cefnogaeth gan gymheiriaid i'r gofalwr. Gall bod â'r hyder i fynd i'r afael yn benodol â galar rhagweladwy ac amwys a'r cysyniad o golli person i ddementia gael effaith gadarnhaol ar leihau teimladau o golled a gall hyd yn oed atal materion galar a phrofedigaeth gymhleth.\nGofynnwch - mae gan aelodau o'r teulu a ffrindiau wybodaeth allweddol am orffennol rhywun a gall hyn ddarparu gwybodaeth hanfodol wrth alluogi gweithwyr proffesiynol i gysylltu â'r person a deall y byd trwy eu lens.\nAtgof, dylid defnyddio pŵer yr ymenydd a'i allu i gludo pobl i adegau eraill yn y bywyd gyda phobl sy'n byw gyda diagnosis dementia. Os caiff ei ddefnyddio'n gywir a'i gysylltu â gwybodaeth a ddarperir gan aelodau'r teulu, gall hyn fod yn ffordd wych o dawelu a thynnu sylw pobl pan fyddant yn teimlo'n ofidus neu'n cynhyrfu.\nDechrau sgyrsiau - gall cynllunio gofal ymlaen llaw fod yn bwysig i rywun sydd â diagnosis dementia. Mae cychwyn sgyrsiau ynghylch y man gofal a ffafrir, anghenion cymorth a phryderon yn y dyfodol yn caniatáu amser i deuluoedd ystyried sut yr hoffent i'w dyfodol edrych. Dylid egluro a chwblhau gwaith papur pŵer atwrnai parhaus lle bo hynny'n bosibl. Mae hyn yn lleihau teimladau o euogrwydd a phryder pan fydd yr unigolyn â dementia yn dirywio ac mae ei anghenion gofal yn newid. Gellir delio â hyn o safbwynt yr unigolyn yn hytrach nag aelodau'r teulu a gweithwyr proffesiynol yn gorfod gwneud penderfyniadau.\nGwerthfawrogi – mae angen gwerthfawrogi profiad byd y person â dementia. Mae profiad byd y person a dementia yn newid o achos ei diagnosis. Gall synhwyrau fel blas a chyffyrddiad newid. Felly, efallai na fydd y person yn hoffi'r un pethau neu fod yn fwy sensitif i gyffyrddiad. Mae’n gallu effeithio ar edrychiad hefyd, felly dylai fod yn ofalus wrth fynd at y person i sicrhau nad ydych yn eu dychryn.\nDangos trugaredd- wrth weithio gyda phobl sydd â diagnosis dementia ac aelodau o'u teulu.\nCymorth hunanofal a phrofedigaeth\nMae'n bwysig cymryd amser i gydnabod eich anghenion eich hun a sicrhau hunanofal i atal gorflinder. Mae hyn yn fwy a fwy pwysig wrth i’r rhai mewn gofal ddiweddu eu hoes. Wrth hunanofal ac amddiffyn eich hydwythdedd, mae angen cydnabod eich bod yn ddynol a bod unrhyw farwolaeth yn hynod o drist.\nI'r rhai sy'n arwain timau, mae hyn yn golygu cyfrifoldeb ychwanegol am asesu, cydnabod a nodi anghenion emosiynol eich tîm yn rheolaidd gallwch ddarganfod mwy am hyn yn ein hadnodd ar arweinyddiaeth dosturiol yn ystod Covid-19.\nMae blog am hunanofal yn ystod Covid-19 yn darparu syniadau ymarferol ar sut y gallwch chi ofalu am eich iechyd emosiynol a chorfforol.\nMae taflen waith ar gael all helpu chi i feddwl am eich cydnerthedd eich hun a’ch tîm.\nMae My Home Life a Social Care Institute for Excellence (SCIE) wedi creu'r adnoddau hunanofal a ffyrdd o ymdopi â marwolaeth rhywun rydych chi'n gofalu amdano fel gweithiwr proffesiynol gofal cymdeithasol.\nMae hefyd awgrymiadau a gwybodaeth fwy ymarferol a ffynonellau cymorth ar gael.\nCefnogaeth gyda profedigaeth\nOs ydych chi'n teimlo colled a phrofedigaeth ac angen cefnogaeth ychwanegol, mae gwefannau help a chyngor islaw.\nHefyd, gofynnwch i’ch cyflogwr os yw’n cynnig rhaglen cymorth cyflogwr. Efallai bydd cymorth dros y ffôn a / neu wasanaeth gynghori am ddim ar gael.\nCanolfan Cyngor Profedigaeth - 0800 634 94 94\nRhwydwaith Cymorth Profedigaeth - 08080 168 9607\nProfedigaeth - cefnogaeth ar ôl marwolaeth - Age Cymru - 0800 022 3444\nProfedigaeth Plant y DU - 0800 02 888 40\n2 wish upon a star - Marwolaeth annisgwyl plentyn / person ifanc o dan 25 oed. Darperir cefnogaeth ffôn / darperir cymorth dros y ffôn a blychau cof - 01443 853125.\nRydym yn gwerthfawrogi bod rhai o'r termau hyn yn debyg iawn a gallant fod yn ddryslyd. Dyma ddogfen Deall y Jargon sy'n diffinio'n glir bob un o'r termau rydyn ni wedi'u defnyddio yn yr adnodd hwn.\n*Cafodd yr adnoddau hyn eu curadu a’u cynhyrchu gan Hannah Williams, Rheolwr Gwella Datblygu yn Gofal Cymdeithasol Cymru, gyda chymorth parod a mewnbwn gan:\nDr Megumi Baba, Meddyg Ymgynghorol ar Feddyginiaeth Liniarol Pontio Pediatrig, Hosbis Tŷ Hafan a Bwrdd Iechyd Caerdydd a’r Fro\nAnna Bowyer, Therapydd Chwarae, Hosbis Tŷ Hafan\nDr Jo Elverson, Meddyg Ymgynghorol ar Feddyginiaeth Liniarol, Hosbis St Oswald’s\nSarah Harries, Gweithiwr Cymdeithasol Gofal Lliniarol, Hosbis y Cymoedd\nTracy Jones, Gweithiwr Cymdeithasol a Phennaeth Gwasanaethau Cymunedol a Phartneriaethau, Hosbis Tŷ Hafan\nDr Julie Latchem-Hastings, Cymrodor Ôl-ddoethurol, Ymchwil Iechyd a Gofal Cymru, Canolfan Ymchwil Treialon, Coleg Biomeddygol a Gwyddorau Bywyd, Prifysgol Caerdydd\nJonathan Pearce, Gweithiwr Cymdeithasol ac Arweinydd Cymorth Teuluol, Hosbis y Cymoedd\nLynne Phelps, Therapydd Chwarae, Hosbis Tŷ Hafan\nYr Athro Michael West, Uwch-gymrodor Gwadd, The King’s Fund, Athro Seicoleg Trefniadaeth, Prifysgol Caerhirfryn.


Ysgoloriaeth Gymraeg i ddisgynnydd un o sefydlwyr y Wladfa – Golwg360\nBydd tair dynes o’r Ariannin yn treulio mis yng Nghymru yn dysgu'r iaith\nMae disgynnydd un o sefydlwyr y Wladfa ym Mhatagonia, ymysg y tair dynes o’r Ariannin sydd wedi derbyn ysgoloriaeth i astudio’r Gymraeg yng Nghymru dros yr haf.\nBydd Noelina Sánchez Jenkins, ynghyd ag Alcira Williams a Mariel Jones, yn treulio mis yn dilyn cwrs ym Mhrifysgol Aberystwyth.\nFe ddechreuodd Noelina Sánchez Jenkins ddysgu Cymraeg pan oedd hi’n 14, ac mae’n debyg yr oedd ei hen hen daid, Aaron Jenkins, ymysg teithwyr llong y Mimosa a hwyliodd i Batagonia yn 1865.\nAthrawes o Drelew yw Alcira Williams, sydd yn dysgu yn Ysgol yr Hendre, Patagonia. Hi oedd enillydd Dysgwr y Flwyddyn yn Eisteddfod y Wladfa yn 2015.\nMae Mariel Jones hefyd yn athrawes yn Ysgol yr Hendre ac yn dysgu Sbaeneg i’r disgyblion lleiaf. Mae hi’n gobeithio gwella ei Chymraeg er mwyn medru dysgu’r plant.\nY Ganolfan Dysgu Cymraeg Genedlaethol sydd wedi ariannu’r ysgoloriaethau gwerth £2,000, fydd yn galluogi iddyn nhw astudio cwrs ‘Dysgu Cymraeg Ceredigion – Powys – Sir Gâr’.\n“Rydyn ni’n falch o gynnig y tair ysgoloriaeth yma i Mariel, Alcira, a Noelia i dreulio mis gyda ni yn dysgu’r Gymraeg,” meddai Prif Weithredwr y Ganolfan Dysgu Cymraeg Genedlaethol, Efa Gruffudd Jones.\n“Rydyn ni’n ymfalchïo yn y berthynas unigryw sydd rhwng Cymru a Phatagonia, ac yn falch iawn o fedru cynnig cymorth i sicrhau bod y Gymraeg yn parhau yn rhan o fywyd cymunedau yn y Wladfa.”\nDyn, 34, wedi’i arestio gan heddlu arfog yng nghanol Caerdydd\nFe fu'r ffordd ar gau am gyfnod yn ardal Lower Cathedral Road


A oes angen yswiriant salwch difrifol arnoch? - Y Gwasanaeth Cynghori Ariannol\nMae sicrwydd salwch critigol, a elwir hefyd yn yswiriant salwch critigol, yn bolisi yswiriant hirdymor i ddiogelu yn erbyn cyflyrau difrifol a restrir mewn polisi. Os byddwch yn dioddef o un o’r cyflyrau hyn, bydd polisi salwch critigol yn talu swm un waith ac am byth a di-dreth. Gall hyn helpu i dalu’ch morgais, rhent, dyledion, neu i dalu am addasiadau i’ch cartref, fel mynediad i gadair olwyn os bydd ei angen arnoch.\nBeth yw sicrwydd salwch difrifol?\nMathau eraill o yswiriant y gallech fod eu hangen\nBydd yswiriant salwch difrifol yn talu os byddwch yn cael un o’r cyflyrau meddygol neu anafiadau penodol a restrir yn y polisi. Ond cofiwch nad yw pob cyflwr wedi ei gynnwys a bydd y polisi’n pennu hefyd pa mor ddifrifol mae’n rhaid i’r cyflwr fod.\nPeidiwch â drysu rhwng yswiriant salwch critigol ac yswiriant bywyd, er weithiau caiff y ddau eu gwerthu ar y cyd.\nYn ôl yr ABI (2015), bob blwyddyn mae 1m o weithwyr yn y DU yn canfod yn annisgwyl nad ydynt yn medru gweithio oherwydd anaf neu salwch.\nEnghreifftiau o salwch difrifol a ddiogelir yw:\nMathau a graddau penodol o ganser\nCyflyrau megis sglerosis ymledol\nBydd y rhan fwyaf o bolisïau yn talu i chi os cewch anabledd llwyr yn dilyn anaf neu salwch. Mae’n talu unwaith yn unig ac yna mae’r polisi’n dod i ben. Bydd rhai polisïau yn gwneud taliad llai am gyflyrau llai difrifol, neu os bydd gan un o’ch plant un o’r cyflyrau a restrir.\nEfallai na fydd rhai anhwylderau difrifol yn cael eu cynnwys, er enghraifft, rhai canserau a chyflyrau na restrir yn y polisi.\nMae’n debyg na fyddwch wedi’ch yswirio am broblemau iechyd yr oeddech yn dioddef ohonynt cyn trefnu’r yswiriant ac nid yw’r math hwn o yswiriant yn talu os byddwch chi farw.\nBydd yr hyn a yswirir a’r hyn a eithrir, wedi eu rhestru ym manylion y polisi felly sicrhewch eich bod yn gyfarwydd â nhw a’u bod yn bodloni’ch gofynion. Darllenwch ragor am Yswiriant salwch difrifol – dewiswch y polisi cywir.\nEfallai na fydd budd-daliadau’r wladwriaeth yn ddigon i gyfateb i’ch incwm os aiff unrhyw beth o’i le ac ni allwch weithio yn sgil salwch neu anabledd tymor hir.\nOs ydych yn gymwys, mae Lwfans Cyflogaeth a Chymorth (ESA) yn amrywio o tua £70 i ychydig dros £100 yr wythnos, yn ddibynnol ar eich amgylchiadau a pha mor ddifrifol yw eich salwch neu’ch anabledd.\nDylech ystyried cael sicrwydd salwch difrifol:\nOs nad oes gennych ddigon o gynilion i’ch helpu os byddwch yn mynd yn ddifrifol wael neu’n anabl.\nOs nad oes gennych becyn buddion cyflogai i’ch helpu trwy gyfnod o absenoldeb i ffwrdd o’r gwaith oherwydd salwch.\nEfallai na fydd ei angen arnoch os:\nOs oes gennych chi ddigon o gynilion i ddibynnu arnynt i ysgwyddo costau fel biliau, benthyciadau, costau meddygol neu forgais.\nOs oes gennych bartner a all dalu costau byw ac unrhyw ymrwymiadau a rennir, fel morgais.\nOs oes gennych chi rywfaint o yswiriant wedi’i gynnwys fel rhan o gynllun buddion cyflogai eich cyflogwr.\nDysgwch ragor yn Pa ddiogelwch ariannol sydd gennych yn barod?\nBydd eich taliadau misol yn dibynnu ar nifer o ffactorau, yn cynnwys:\nIechyd (eich iechyd cyfredol, eich pwysau, a’ch hanes meddygol teuluol)\nSwydd (mae risgiau uwch yn gysylltiedig â rhai swyddi sy’n golygu y bydd raid i chi dalu mwy bob mis efallai)\nY swm o yswiriant a gymerwch\nGallwch ddysgu rhagor am gostau yn Sut a ble i brynu yswiriant salwch difrifol.\nA ydych chi wedi ystyried a fyddai gan eich dibynyddion ddigon o arian i ymdopi petaech chi’n marw? Neu beth fyddech chi’n ei wneud petaech chi’n dioddef o salwch a ddim yn medru gweithio?\nMae nifer o gynnyrch yswiriant a all roi tawelwch meddwl i chi petai rhywbeth yn mynd o’i le. Gallwch ddysgu rhagor trwy ddilyn y dolenni isod.\nA oes angen yswiriant bywyd arnoch? Bydd y cynnyrch hwn yn cynnig elfen o gymorth ariannol i’ch dibynyddion os byddwch chi farw.\nA oes angen yswiriant diogelu incwm arnoch? Mae’r math hwn o yswiriant yn talu taliadau rheolaidd os nad ydych yn gallu gweithio oherwydd salwch neu anaf.\nA oes angen yswiriant diogelu taliadau arnoch? Fe’i gelwir hefyd yn PPI, bydd y cynnyrch hwn yn rhoi cymorth i chi dalu os na allwch chi weithio yn sgil salwch, anaf neu os collwch eich swydd.\nA oes arnoch angen yswiriant diogelu incwm tymor byr? Mae’r datrysiad hwn yn rhoi yswiriant tymor byr i chi fedru talu costau hanfodol os na fyddwch yn medru gweithio.\nDarllenwch ein canllaw cyflym i ddysgu rhagor am y gwahaniaethau rhwng y gwahanol gynnyrch diogelu.


Arweiniad i Drwyddedu Tai Amlfeddiannaeth - Cyngor Bwrdeistref Sirol Pen-y-bont ar Ogwr\nDeddf Tai 2004 – Arweiniad i Drwyddedu Tai Amlfeddiannaeth\nMae Deddf Tai 2004 yn cyflwyno trwyddedau ar gyfer Tai Amlfeddiannaeth. Mae’n ofynnol i Awdurdodau Lleol drwyddedu Tai Amlfeddiannaeth mwy, â risg uwch, a fydd i ddechrau’n cynnwys y rheiny â thri llawr a mwy sydd ag o leiaf bum person yn byw ynddynt a’r rheiny wedi’u rhannu’n fwy nag un aelwyd. Bydd Cynghorau hefyd yn atebol am drwyddedu mathau dynodedig eraill o Dai Amlfeddiannaeth dan ddarpariaethau trwyddedu ychwanegol.\nDiffiniad o Dŷ Amlfeddiannaeth\nMae Deddf Tai 2004 yn cyflwyno diffiniad newydd o Dŷ Amlfeddiannaeth (HMO). Mae Tŷ Amlfeddiannaeth yn golygu adeilad (neu ran o adeilad, megis fflat), sydd;\nÂ mwy nag un aelwyd yn byw ynddo a lle mae mwy nag un aelwyd yn rhannu, neu’n byw heb, amwynder, megis ystafell ymolchi, toiled neu gyfleusterau coginio.\nÂ mwy nag un aelwyd yn byw ynddo a hwnnw’n adeilad wedi’i addasu, ond nid yn gyfan gwbl yn fflatiau hunangynhaliol (pa un a yw rhai amwynderau’n cael eu rhannu neu’n eisiau ai peidio).\nWedi’i droi’n fflatiau hunangynhaliol, ond heb fod yn cyrraedd fel safon isaf, ofynion Rheoliadau Adeiladu 1991, a bod o leiaf draean o’r fflatiau wedi’u meddiannu dan denantiaethau byrion.\nGall fod mwy nag un aelwyd yn byw yn yr adeilad:\nFel eu hunig neu brif fan preswylio.\nFel lloches i bobl sy’n dianc rhag trais yn y cartref.\nA hwythau’n fyfyrwyr yn ystod y tymor.\nAt ddibenion eraill a ragnodir gan y Llywodraeth.\nNid yw pobl yn perthyn i’r un aelwyd oni bai eu bod yn aelodau o’r un teulu neu fod perthynas ragnodedig rhyngddynt a honno’n cael ei diffinio gan reoliadau. Mae aelwyd yn cyfeirio at y canlynol:\nTeuluoedd (gan gynnwys pobl sengl, cyplau a chyplau o’r un rhyw.)\nPerthnasoedd eraill, megis maethu, gofalwyr a staff domestig.\nPam fod Angen Trwyddedu Tai Amlfeddiannaeth?\nYn aml mae gan Dai Amlfeddiannaeth mwy, megis fflatiau ag un ystafell a thai a rennir, safonau ffisegol a rheoli is nag anheddau eraill a rentir yn breifat. Mae’r bobl sy’n byw mewn Tai Amlfeddiannaeth ymhlith yr aelodau mwyaf agored i niwed a difreintiedig yn y gymdeithas. Gan mai Tai Amlfeddiannaeth yw’r unig ddewis o ran tai i nifer o bobl, mae’r Llywodraeth yn cydnabod ei bod yn hollbwysig eu bod yn cael eu rheoleiddio’n briodol.\nMae eu trwyddedu wedi’i fwriadu i sicrhau:\nBod landlordiaid Tai Amlfeddiannaeth yn “bobl addas a phriodol”, neu’n cyflogi rheolwyr sydd.\nBod pob Tŷ Amlfeddiannaeth yn addas ar gyfer preswyliad gan y nifer o bobl a ganiateir dan y drwydded\nBod safon rheoli’r Tŷ Amlfeddiannaeth yn ddigonol.\nY gellir adnabod Tai Amlfeddiannaeth risg-uchel a’u targedu ar gyfer gwelliant.\nPan fo landlordiaid yn gwrthod cwrdd â’r meini prawf hyn gall y Cyngor ymyrryd a rheoli’r eiddo er mwyn sicrhau’r canlynol:\nY gellir amddiffyn tenantiaid agored i niwed.\nNad yw Tai Amlfeddiannaeth yn orlawn.\nPa Dai Amlfeddiannaeth y Mae Angen Eu Trwyddedu?\nMae trwyddedu gorfodol (sy’n ofynnol yn ôl y gyfraith) ar gyfer Tai Amlfeddiannaeth yn effeithio ar eiddo sydd:\nÂ thri llawr neu fwy ac\nÂ phum person neu fwy mewn mwy nag un aelwyd ac\nAg aelwydydd sy’n rhannu amwynderau megis ystafelloedd ymolchi, toiledau a chyfleusterau coginio.\nY Broses Drwyddedu\nMae’n rhaid i unrhyw un sy’n berchen ar neu’n rheoli Tŷ Amlfeddiannaeth y mae’n rhaid ei drwyddedu wneud cais i’r Cyngor am drwydded. Mae’n rhaid i’r Cyngor roi trwydded os yw wedi’i argyhoeddi fel a ganlyn:\nBod y Tŷ Amlfeddiannaeth yn rhesymol addas ar gyfer preswyliad gan y nifer o bobl a ganiateir dan y drwydded.\nBod y deiliad trwydded arfaethedig yn berson addas a phriodol.\nMai’r deiliad trwydded arfaethedig yw’r person mwyaf priodol i ddal y drwydded.\nBod y rheolwr arfaethedig, os oes un, yn “berson addas a phriodol”.\nBod y trefniadau rheoli arfaethedig yn foddhaol.\nBod y person sy’n gysylltiedig â rheoli’r Tŷ Amlfeddiannaeth yn gymwys.\nBod y strwythurau ariannol ar gyfer ei reoli’n addas.\nYstyr “Person Addas a Phriodol”\nBydd y Cyngor yn cynnal gwiriadau i sicrhau bod y person sy’n ymgeisio am y drwydded yn berson addas a phriodol. Wrth benderfynu a yw rhywun yn berson addas a phriodol mae’n rhaid i’r Cyngor ystyried y canlynol:\nUnrhyw gollfarnau blaenorol sy’n ymwneud â thrais, troseddau rhywiol, cyffuriau a thwyll.\nA yw’r deiliad trwydded arfaethedig wedi torri unrhyw ddeddfau mewn perthynas â materion tai neu faterion rhwng landlord a thenant.\nA gafwyd y person yn euog o gamwahaniaethu.\nA yw’r person wedi rheoli Tai Amlfeddiannaeth yn flaenorol a’r rheiny wedi torri unrhyw god ymarfer cymeradwy.\nMae’n beth doeth i’r landlord neu’r rheolwr fod yn aelod o gorff a gydnabyddir yn broffesiynol, neu gymdeithas landlordiaid gymeradwy sy’n perthyn i Ffederasiwn Cenedlaethol y Landlordiaid Preswyl.\nBydd y drwydded yn nodi’r uchafswm o bobl a gaiff fyw yn y Tŷ Amlfeddiannaeth. Bydd hefyd yn cynnwys amodau mewn perthynas â’r canlynol, sy’n berthnasol i bob trwydded:\nMae’n rhaid darparu tystysgrif diogelwch nwy gyfredol ddilys, a gaiff ei hadnewyddu bob blwyddyn.\nMae’n rhaid bod yr holl ddyfeisiau trydanol a dodrefn yn cael eu cadw mewn cyflwr diogel.\nMae’n rhaid bod yr holl larymau mwg wedi’u lleoli a’u gosod yn gywir.\nMae’n rhaid bod gan bob preswyliwr ddatganiad ysgrifenedig o’r amodau ar gyfer preswylio yn yr eiddo, er enghraifft, cytundeb tenantiaeth.\nGall Cynghorau hefyd ychwanegu’r amodau canlynol:\nCyfyngiadau neu waharddiadau ar ddefnyddio rhannau o’r Tŷ Amlfeddiannaeth gan breswylwyr.\nGofyniad bod cyflwr yr eiddo, ei gynnwys, megis dodrefn a’r holl gyfleusterau ac amwynderau, yr ystafell ymolchi a thoiledau er enghraifft, mewn cyflwr da ac yn gweithio’n iawn.\nGofyniad i wneud gwaith neu atgyweiriadau penodol o fewn cyfnod penodol.\nGofyniad bod y person sy’n gyfrifol yn mynychu cwrs hyfforddi cymeradwy.\nBydd trwydded fel arfer yn para am uchafswm o bum mlynedd, er y gall fod am gyfnod byrrach.\nCost y Drwydded\nBydd yn rhaid i landlordiaid dalu ffi i gwrdd â chostau gweinyddol y broses o roi trwydded. Nid yw’r ffi wedi cael ei chytuno eto ond mae’n debygol o fod tua £450 am drwydded 5 mlynedd (£350 am y drwydded, yn ddyledus ar gyfer pob eiddo - £100 am bob “Asesiad Person Addas a Phriodol”, un tâl i bob landlord os caiff y ceisiadau ar gyfer eu holl safleoedd trwyddedadwy eu cyflwyno ar yr un pryd).\nY Trefniadau os Gwrthodir Trwydded\nMae gan y Cyngor bwerau i wrthod trwydded, os nad yw eiddo’n cwrdd â’r amodau a nodir uchod ac os nad yw’r landlord neu’r rheolwr yn berson addas a phriodol. Os bydd landlord yn methu â gwella Tŷ Amlfeddiannaeth er mwyn cyrraedd y safon sy’n ofynnol, neu’n methu â chwrdd â’r meini prawf ar gyfer person addas a phriodol, gall y Cyngor roi Gorchymyn Rheoli Interim (IMO), sy’n caniatáu iddo gamu i mewn a rheoli’r eiddo. Mae’r perchennog yn cadw ei hawliau fel perchennog. Gall y gorchymyn hwn bara am flwyddyn nes y gellir gwneud trefniadau addas ar gyfer rheoli’r eiddo’n barhaol. Os daw’r Gorchymyn Rheoli Interim i ben a bod dim gwelliant wedi bod, yna gall y Cyngor roi Gorchymyn Rheoli Terfynol. Gall hwn bara hyd at bum mlynedd a gellir ei adnewyddu.\nGall y landlord apelio os yw’r Cyngor yn penderfynu:\nRhoi trwydded ynghyd ag amodau.\nTynnu trwydded yn ôl.\nGwrthod amrywio trwydded.\nMae’n rhaid cyflwyno’r apêl i’r Tribiwnlys Eiddo Preswyl, fel arfer o fewn 28 diwrnod.\nEithriad Dros Dro Rhag Trwyddedu\nOs yw landlord neu berson sy’n rheoli eiddo’n bwriadu rhoi’r gorau i’w weithredu fel Tŷ Amlfeddiannaeth neu’n gostwng nifer y preswylwyr ac yn gallu rhoi tystiolaeth glir o hyn, yna gall wneud cais am Hysbysiad Eithrio Dros Dro. Mae hwn yn para am uchafswm o dri mis ac yn sicrhau nad oes angen i eiddo sydd wrthi’n cael ei droi’n Dŷ Amlfeddiannaeth fod wedi’i drwyddedu. Os na chaiff y sefyllfa ei datrys, yna gellir rhoi ail Hysbysiad Eithrio Dros Dro. Pan ddaw hwn i ben mae’n rhaid i’r eiddo gael ei drwyddedu, dod dan Orchymyn Rheoli Interim, neu beidio â bod yn Dŷ Amlfeddiannaeth.\nMae’n drosedd i’r landlord neu’r person sy’n rheoli’r eiddo wneud y canlynol:\nMethu ag ymgeisio am drwydded ar gyfer eiddo trwyddedadwy neu;\nCaniatáu i fwy o bobl fyw yn yr eiddo nag a ganiateir dan y drwydded.\nGall tenant sy’n byw mewn eiddo a ddylai fod wedi’i drwyddedu, ond nad oedd wedi’i drwyddedu, wneud cais i’r Tribiwnlys Eiddo Preswyl i adhawlio unrhyw rent y mae wedi’i dalu yn ystod y cyfnod didrwydded (hyd at uchafswm o 12 mis). Gall Cynghorau hefyd adhawlio unrhyw fudd-dal tai a dalwyd yn ystod y cyfnod y bu’r eiddo heb drwydded.\nCychwyn y Drefn Drwyddedu\nMae’r Llywodraeth wedi dynodi y bydd y drefn drwyddedu’n cael ei chyflwyno o fis Gorffennaf 2006.


Sgwrsio Atakora. Sgwrsio am ddim gyda dieithryn ar hap yn syth o Atakora.\nCroeso i Chatroulette AtakoraCyswllt i berson aleatory unrhyw le yn y byd. Gyda Chatroulette Atakora gallwch ddewis rhwng yr opsiynau canlynol:- Sgwrs am ddim gyda phob math o bobl o Atakora. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Atakora:


China i Awstralia-Suzhou Sohologistics CO., LTD.\nHafan>Llinell Gwasanaethau>Llinell Awstralia a Seland Newydd>China i Awstralia\nLlongau o China i Awstralia\nMae llawer o'n cwsmeriaid wedi'u lleoli yn Awstralia, felly mae wedi dod yn farchnad bwysig iawn i ni. Rydym wedi llofnodi cyfraddau contract gyda chludwyr fel COSCO, OOCL, APL, EMC, MSK, a HMM. Mae'r perthnasoedd hyn yn gadael inni ddarparu cyfraddau cludo nwyddau da iawn i chi wrth gludo o China i unrhyw borthladd yn Awstralia.\nGyda SHL yn bartneriaid, bydd cludo nwyddau o China i Awstralia yn llawer haws, dim ond gyda ni y bydd angen i chi adael eich nwyddau, a byddwn yn gwneud y gweddill. Nod SHL yw bod yn anfonwr cludo nwyddau gorau o China i Awstralia. Gofynnwch am ddyfynbris gwell nawr.\nLlongau Swmp Ro-Ro / Break o China i Awstralia\nGall SHL ddarparu RORO ROROMAFI BREAKBULK ar gyfer offer manwl, cerbydau ac offer trwm o China i Awstralia Gallwn gynnig atebion un stop ac wedi'u teilwra.\nCludo Nwyddau Môr o China i Awstralia\nGallwn ddarparu cyfraddau cludo nwyddau cefnforol cystadleuol, a'r atebion cludo gorau, yn seiliedig ar eich amser trosglwyddo gofynnol wrth gludo o China i borthladd yn Awstralia (yn enwedig i borthladdoedd mewndirol).\nLlongau Cludo Nwyddau Awyr o China i Awstralia\nByddwn yn dewis y cwmni hedfan mwyaf rhesymol ar gyfer eich cludo ar sail eich gofynion amser. SHL yw eich datrysiad cludo nwyddau gorau ar gyfer cludo nwyddau o China i Awstralia.\nLlongau rhataf o China i Awstralia\nMae hyn yn dibynnu ar faint o nwyddau rydych chi'n eu cludo o China i Awstralia, os na wnewch chi frysio gyda sampl fach iawn, gallwch ddefnyddio China Post neu fynegi fel DHL, os oes gennych chi fwy o nwyddau, yna cysylltwch â SHL, fe gewch chi ein llongau gorau cyfradd o China i Awstralia.\nPa mor hir / Faint o longau o China i Awstralia\nDrws i Ddrws Llongau o China i Awstralia\nBoed ar gyfer anghenion personol neu fusnes, gallwn ddarparu gwasanaeth cludo o ddrws i ddrws i chi, sy'n cynnwys clirio tollau yn Awstralia.\nEich Anfonwr Cludo Nwyddau Gorau o China i Awstralia\nDarparu cyfraddau cludo nwyddau cefnforol ac awyr cystadleuol o China i Awstralia.\nPrif Faes Awyr yn Awstralia\nMaes Awyr Borroloola Maes Awyr Brisbane\nMaes Awyr Rhyngwladol Darwin Maes Awyr Melbourne\nMaes Awyr Kerang Maes Awyr Rhyngwladol Cairns\nMaes Awyr Rhyngwladol Hobart Maes Awyr Coolangatta\nMaes Awyr Ynys Nadolig Maes Awyr Rhyngwladol Perth\nMaes Awyr Rhyngwladol Ynys Norfolk Maes Awyr Sydney\nMaes Awyr Rhyngwladol Adelaide Maes Awyr Wellcamp Gorllewin Brisbane\nMaes Awyr Rhyngwladol Canberra Maes Awyr Ynysoedd Cocos (Keeling)\nDulliau Llongau o China i Awstralia\nPa borth ddylwn i ei ddefnyddio i longio o China i Awstralia?\nOherwydd bod angen porthladd arnoch chi a all eich cysylltu'n uniongyrchol ag Awstralia\nBeth yw cyfanswm yr amser a gymerir i longio o China i Awstralia?\nYn fyr, gallwch chi ystyried y rhain i gyd i gael yr holl amser bras y bydd yn ei gymryd i longio o China i Awstralia\nMae anfonwyr cludo nwyddau o'r fath yn gwybod y rheolau a'r rheoliadau sy'n llywodraethu mewnforio o China i Awstralia


Gofalu amdanoch chi eich hun: 2.1 Beth yw straen? - OpenLearn - Open University - CYM-CFA-1\nStraen yw dull y corff o ymateb i unrhyw fath o alw neu fygythiad. Pan fyddwch yn teimlo dan fygythiad, bydd eich system nerfol yn ymateb drwy ryddhau hormonau straen, sy'n paratoi'r corff ar gyfer gweithredu mewn achos brys. Bydd eich calon yn curo'n gyflymach, bydd eich cyhyrau'n tynhau, bydd pwysedd eich gwaed yn codi, bydd eich anadl yn cyflymu a bydd eich synhwyrau yn cael eu dwysáu. Bydd y newidiadau hyn yn eich helpu i ddelio â'r 'perygl' y mae eich corff yn meddwl sydd ar ddod.\nGelwir hyn yn ymateb straen 'ymladd neu ffoi' a dyma ffordd eich corff o'ch gwarchod. Pan fydd yn gweithio'n iawn, bydd straen yn eich helpu i gadw eich ffocws, eich egni a'ch gallu i gadw'n effro – er enghraifft, rhoi mwy o nerth i chi amddiffyn eich hun neu eich annog i roi eich troed ar y brêc er mwyn osgoi damwain.\nMae straen hefyd yn eich cadw ar flaenau eich traed yn y gwaith, yn dwysáu eich ffocws neu'n eich cymell i astudio ar gyfer arholiad pan fyddai'n well gennych fod yn gwylio'r teledu.\nDyma yw straen cadarnhaol yn ein barn ni ond, y tu hwnt i'r hyn sy'n gysurus i chi, bydd straen yn peidio â bod yn ddefnyddiol a gall ddechrau achosi niwed mawr i'ch meddwl a'ch corff.\nBlaenorol 2 Ymdopi â straen\nNesaf 2.2 Sut rydych chi'n ymateb i straen?


Somoni Tajikistani I Dinar Algeria Hanes y gyfradd gyfnewid (2013)\nSomoni Tajikistani I Dinar Algeria Hanes y gyfradd gyfnewid hanes ers 1997 til 2019. siart arnewid arian Somoni Tajikistani I Dinar Algeria (2013).\nGallwch ddarganfod hanes Somoni Tajikistani i Dinar Algeria yma am bob blwyddyn ac am gyfnod gwahanol. Hanes cyfraddau cyfnewid ar gyfer unrhyw ddyddiad ac am unrhyw flwyddyn y gallwch ddod o hyd gyda ni. Mae hanes cyfraddau cyfnewid ar-lein am unrhyw flwyddyn yma. Mae hanes Somoni Tajikistani i Dinar Algeria Wcreineg o 1992 i 2019 ar gael ar y dudalen hon. Cronfa ddata am ddim o Somoni Tajikistani i Dinar Algeria cyfraddau cyfnewid o 1992 i 2019 ar-lein nawr.\nRhagfyr 2013 16.542671\nTachwedd 2013 16.865596\nHydref 2013 17.231879\nMedi 2013 17.239802\nAwst 2013 16.919598\nGorffennaf 2013 16.680195\nMehefin 2013 16.634130\nMai 2013 16.633895\nEbrill 2013 16.581442\nMawrth 2013 16.720257\nChwefror 2013 16.429135\nIonawr 2013 16.454438


*Swydd Newydd* Swyddog Cyfathrebu Marchnata - Amgueddfa Cymru\nPrif ddiben y swydd: Helpu i ddatblygu Strategaeth Marchnata a Chyfathrebu Amgueddfa Cymru a'i rhoi ar waith er mwyn cyrraedd yr amcanion tîm a amlinellir uchod. Byddwch chi’n gyfrifol am rannu a...\nCyflogwr: Amgueddfa Cymru\nCyflog: £26,095.18 - £32,089.12\nDyddiad Cau: 07/05/2019 (70 diwrnod)\nAmgueddfa Cymru Parc Cathays Caerdydd, Caerdydd, Cymru CF10 3NP\nGrade E: £26,095.18 - £32,089.12 y flwyddyn (wedi'i seilio ar gyflog llawn amser o £27,586.33 - £33,922.78)\nMae’r gallu i ysgrifennu, siarad a deall Cymraeg a Saesneg yn hanfodol. Rhaid medru'r Gymraeg i safon canolradd o leiaf.\nPrif ddiben y swydd: Helpu i ddatblygu Strategaeth Marchnata a Chyfathrebu Amgueddfa Cymru a'i rhoi ar waith er mwyn cyrraedd yr amcanion tîm a amlinellir uchod. Byddwch chi’n gyfrifol am rannu a hyrwyddo gwaith Amgueddfa Genedlaethol Caerdydd a'i rhaglen gyhoeddus, a meithrin perthynas barhaus â chynulleidfaoedd allweddol. Bydd disgwyl i chi hefyd arwain un o feysydd allweddol Amgueddfa Cymru ar ran yr adran.\nDyddiad Cau: 7 Mai erbyn 23:59yh


Mae Llywodraeth Cymru wedi dyfarnu £3.358 miliwn ogyllid priffyrdd a thrafnidiaeth ar gyfer 2020/21, i'w fuddsoddi yng nghynlluniau parcio a theithio, safleoedd bws a diogelwch ar y ffyrdd. Yn ogystal â hyn, bydd modd datblygu buddsoddiadau priffyrdd sylweddol pellach yng Nghoed-elái, Llanharan a Chwm Cynon uchaf.\nYm mis Mai 2020, cytunodd y Cyngor ar Raglen Gyfalaf y Priffyrdd gwerth £25.02 miliwn ar gyfer 2020/21, gan ddod â chyfanswm y buddsoddiad mewn priffyrdd a thrafnidiaeth ers 2015/16 i £146 miliwn. Mae'r Rhaglen Gyfalaf ddiweddaraf yn dangos bod gwella'r rhwydwaith priffyrdd yn parhau i fod yn flaenoriaeth fuddsoddi i'r Cyngor. Bydd cynlluniau eraill yn dod i'r amlwg yn ystod y flwyddyn trwy gyfleoedd cyllid allanol i helpu i gyflawni gwelliannau ychwanegol i briffyrdd lleol.\nMae'r Cyngor wedi cael cadarnhad yn ddiweddar o'i geisiadau llwyddiannus i Lywodraeth Cymru am gyllid grant yn ystod y flwyddyn ariannol bresennol.\nMae hyn yn cynnwys £2.73 miliwn o Gronfa Trafnidiaeth Leol (LTF) a'r Gronfa Rhwydwaith Trafnidiaeth Leol (LTNF), £419,500 o Gronfa Llwybrau Diogel mewn Cymunedau a £201,710 o Grantiau Diogelwch y Ffyrdd. Mae crynodeb bras o'r dyraniadau cyllid wedi'u cadarnhau i'w weld isod:\nY Prif Becyn Seilwaith Economaidd (LTF), £1.4 miliwn – i wneud cynnydd pellach o ran y cynlluniau gwella priffyrdd strategol yng Nghoed-elái, Llanharan, Y Gelli a Phorth Gogledd Cwm Cynon (Ffordd Osgoi Aberdâr).\nPecyn Cyfnewidfa (LTF), £602,000 – estyniad i'r cyfleuster parcio a theithio ar linell Treherbert a gorsaf newydd yn Ystad Ddiwydiannol Trefforest.\nPecyn Blaenoriaeth i Fysiau (LTNF), £235,000 – dylunio a gwella safleoedd bws yn ardaloedd Cwm Cynon a Thaf Elái.\nCoridor Strategol yr A4119 (LTNF), £500,000 – Dylunio/datblygu.\nLlwybrau Diogel mewn Cymunedau, £419,500 – cyllid i gyflawni dau gynllun, un yng Nghilfynydd ac un yn Llantrisant.\nCyfalaf Diogelwch ar y Ffyrdd, £140,000 – cyllid i gyflawnimesurau diogelwch ar yr A4061 Heol y Rhigos, o Dreherbert i'r Rhigos.\nRefeniw Diogelwch ar y Ffyrdd, £61,710 – cyllid i gyflawni addysg ac hyfforddiant.\nBydd y Cyngor hefyd yn manteisio ar gyllid wedi'i ddyrannu i Gyngor Merthyr Tudful ar gyfer Awdurdod Trafnidiaeth Prifddinas-Ranbarth Caerdydd. Bydd hyn yn caniatáu darpariaeth rhwydwaith gwefru trydanol ar gyfer tacsis i ddechrau ar draws y 10 ardal cyngor yn Ne-ddwyrain Cymru – yn ogystal ag ystod o brosiectau sy'n gysylltiedig â'r Metro fydd yn cael eu cadarnhau'n fuan.\nMae'r Cyngor hefyd wedi gwneud cais am gyllid Cronfeydd Teithio Llesol a Ffyrdd Cydnerth ac yn fwy diweddar, mae wedi cyflwyno mynegiant o ddiddordeb i Lywodraeth Cymru am arian i ddelio â chyfleoedd trafnidiaeth sy'n gysylltiedig â COVID-19.\nMeddai'r Cynghorydd Andrew Morgan, Arweinydd Cyngor Rhondda Cynon Taf ac Aelod o'r Cabinet sy'n gyfrifol am y Priffyrdd: “Mae cyllid sylweddol y Cyngor ar gyfer priffyrdd a thrafnidiaeth yn parhau yn 2020/21, gyda Rhaglen Gyfalaf arall gwerth miliynau o bunnoedd i gyflawni buddsoddiadau mewn ffyrdd, trafnidiaeth a theithio llesol, wrth sicrhau dyfodol i'n rhwydwaith priffyrdd.\n“Mae hefyd yn bwysig ategu buddsoddiad y Cyngor trwy gyfleoedd ariannu allanol, ac rydw i'n croesawu'r £3.358 miliwn o gyllid wedi'i gadarnhau trwy nifer o grantiau Llywodraeth Cymru ar gyfer 2020/21. Mae'r rhain yn cynnwys meysydd pwysig o ddatblygu cyfleuster parcio a theithio i wella safleoedd bws, gwelliannau i ddiogelwch ar y ffyrdd a chynlluniau llwybrau diogel yn ein cymunedau.\n“Bydd dyraniad y Gronfa Trafnidiaeth Leol hefyd yn ein caniatáu i wneud cynnydd pellach wrth gyflawni nifer o gynlluniau sylweddol yn y dyfodol – gan gynnwys Ffordd Osgoi Llanharan, gwaith deuoli'r A4119 o Goed-elái i Ynysmaerdy a Phorth Gogledd Cwm Cynon (estyniad i Ffordd Osgoi Aberdâr). Mae pob un o'r cynlluniau yma yn gwneud cynnydd y tu ôl i'r llenni a byddan nhw'n cael eu cyflawni mewn blwyddyn ariannol yn y dyfodol.”\nWedi ei bostio ar Dydd Iau 28th Mai 2020


Aquamarine llygad cath - Diweddariad newydd 2021 - Fideo gwych\nAquamarine llygad cath\nMae aquamarine llygad cath yn amrywiaeth glas neu gyan o beryl.\nPrynu aquamarine naturiol yn ein siop berl\nMae'n digwydd yn y mwyafrif o ardaloedd sy'n cynhyrchu beryl cyffredin. Mae dyddodion placer graean gem Sri Lanka yn cynnwys aquamarine. Mae aquamarine Chrysolite yn garreg werdd-felyn, i'w chael ym Mrasil. Fersiwn las dwfn o aquamarine yw Maxixe, a geir yn gyffredin yng ngwlad Madagascar.\nMae ei liw yn pylu i wyn o dan olau haul. Gall hefyd bylu oherwydd triniaeth wres. Gall y lliw ddychwelyd gyda thrac arbelydru. Priodolir lliw glas gwelw aquamarine i Fe2 +. Mae ïonau Fe3 + yn cynhyrchu lliw euraidd-felyn, a phan fydd Fe2 + a Fe3 + yn bresennol.\nMae'r lliw yn las tywyllach fel yn maxixe. Felly gall addurno maxixe gan olau neu wres felly fod oherwydd y trosglwyddiad gwefr rhwng Fe3 + a Fe2 +. Gellir cynhyrchu lliw maxixe glas-glas mewn beryl gwyrdd, hefyd pinc neu felyn trwy ei arbelydru â gronynnau egni uchel. Pelydrau gama, hefyd niwtronau neu hyd yn oed pelydrau-X.\nMewn gemoleg, mae chatoyancy, hefyd chatoyance neu effaith llygad cath, yn effaith adlewyrchiad optegol sydd i'w weld mewn rhai cerrig gemau. Wedi'i fathu o'r Ffrangeg “oeil de chat”, sy'n golygu “llygad cath”, mae sgwrsio yn deillio naill ai o strwythur ffibrog deunydd, fel yn tourmaline llygad cath, neu o gynwysiadau ffibrog neu olion o fewn y garreg, fel yn yr llygad cath chrysoberyl.\nMae'r ffenomen yn debyg i ddisgleirdeb sbŵl sidan. Mae'r streak llewychol o olau wedi'i adlewyrchu bob amser yn berpendicwlar i gyfeiriad y ffibrau. Er mwyn i berl ddangos yr effaith hon yn well, rhaid i'r siâp fod yn gabochon. Rownd gyda sylfaen wastad, yn hytrach nag wynebog, gyda'r ffibrau neu'r strwythurau ffibrog yn gyfochrog â gwaelod y berl gorffenedig.\nMae'r sbesimenau gorffenedig gorau yn dangos un yn sydyn. Band o olau sy'n symud ar draws y garreg pan mae'n troi. Mae cerrig sgwrsio o ansawdd llai yn dangos effaith fandiog fel sy'n nodweddiadol gyda mathau o gwarts llygad y gath. Nid yw cerrig wynebog yn dangos yr effaith yn dda.\nAquamarine llygad cath o India\nRydyn ni'n gwneud gemwaith aquamarine gwyrdd wedi'i wneud yn arbennig fel modrwyau dyweddïo, mwclis, clustdlysau gre, breichledau, tlws crog ... Os gwelwch yn dda cysylltu â ni am ddyfynbris.


Pornograffi | Heddlu De Cymru\nStamp amser presennol: 16/05/22 22:13:14\nFel rheol gyffredinol, nid yw meddu ar bornograffi oedolion, ei rannu neu ei werthu, ddim yn anghyfreithlon. Ond rhai mathau o bornograffi’n anghyfreithlon ac mae meddu arno, ei wneud neu ei ddosbarthu yn droseddau difrifol.\nYstyr meddu yw bod y ddelwedd gennych chi fel ffeil ar ffôn symudol neu gyfrifiadur, copi print/copi caled, neu ddelwedd sydd wedi'i chreu/wedi’i thrin â chyfrifiadur. Gall ffeil sydd wedi'i dileu gyfrif hefyd.\nMae'n anghyfreithlon meddu ar 'ddelweddau pornograffig eithafol'.\nDyma ddeunydd sy'n ‘ddifrifol o dramgwyddus, yn ffiaidd neu fel arall yn anllad', ac sydd 'mewn modd amlwg a realistig' yn dangos:\nanaf sy'n bygwth bywyd\nanaf difrifol i anws, bronnau neu organau cenhedlu person\nbwystfileiddiwch (gweithred rywiol gydag anifail)\ncorffgarwch (gweithred rywiol gyda chorff dynol)\ntresio neu ymosod drwy dreiddio\nI gael rhagor o wybodaeth, gweler gwefan y GEG.\nDelweddau anweddus o blant\nMae'n anghyfreithlon meddu ar ddelweddau a fideos anweddus o blant (rhywun dan 18 oed), eu gwneud neu eu dosbarthu. Mae hyn yn fath o gam-drin plant.\nNid yw 'gwneud' delwedd anweddus yn golygu pan fo person yn tynnu llun neu fideo yn unig. Mae hefyd yn gallu golygu pan fo person yn lawrlwytho neu'n argraffu delwedd anweddus, neu'n agor atodiad ebost sy'n cynnwys delwedd anweddus.\nDelwedd anweddus yw delwedd sydd:\nyn bornograffig neu’n rhywiol bryfoclyd\nyn ddifrifol o dramgwyddus neu’n anllad\nyn canolbwyntio ar organau cenhedlu neu ardal anws plentyn neu ar y rheiny’n bennaf\nOs ydych chi'n pryderu am unrhyw ddelweddau neu fideos rydych chi wedi'u gweld ar y rhyngrwyd neu os bydd deunydd anllad yn cael ei anfon atoch chi, cysylltwch â ni mewn unrhyw un neu ragor o'r ffyrdd hyn:\nOs ydych chi’n amau bod rhywun mewn perygl uniongyrchol, ffoniwch 999 nawr. Os oes gennych chi nam ar y clyw neu'r lleferydd, defnyddiwch ein gwasanaeth ffôn testun 18000 neu anfonwch neges destun aton ni ar 999 os ydych chi wedi cofrestru ymlaen llaw gyda'r gwasanaeth SMS brys.\nFfoniwch ein rhif 24/7 am alwadau lle nad oes argyfwng: 101. Os oes gennych chi nam ar y clyw neu’r lleferydd, defnyddiwch ein gwasanaeth ffôn testun ar 18001 101.\nRiportiwch y peth ar-lein inni cyn gynted â phosibl.\nEwch i orsaf heddlu i siarad â swyddog yn bersonol.\nCysylltwch â Crimestoppers yn gyfrinachol ac yn ddienw.\nRiportiwch y peth i’r Internet Watch Foundation (IWF) neu'r Ganolfan Camfanteisio ar Blant a’u Hamddiffyn Ar-lein (CEOP) a fydd yn ymchwilio ac yn ceisio cau unrhyw wefannau sy’n troseddu.\nBeth i'w wneud â deunyddiau tramgwyddus rydych chi wedi'u cael\nPeidiwch â'u hargraffu na'u hanfon drwy’r ebost, hyd yn oed i’w hanfon at yr heddlu. Bydd hyn yn cael ei weld fel dosbarthu, sy'n drosedd.\nPeidiwch â dileu'r delweddau, gan ei bod yn bosibl y bydd eu hangen fel tystiolaeth.\nRhowch wybod i'ch Darparwr Gwasanaethau Rhyngrwyd, yn ogystal â rhwystro cyfeiriad ebost/cyfrifon cyfryngau cymdeithasol yr anfonwr.\nOs byddwch yn dal i gael ffenestri 'naid’ sy'n mynd â chi i ddolenni tebyg, analluogwch y cwcis yn eich porwr. Mae cwcis yn cadw gwybodaeth am sut rydych chi’n defnyddio'r rhyngrwyd, sy’n ei gwneud yn hawdd i fathau tebyg o negeseuon ebost neu ddolenni gael eu hanfon.\nYn darparu cymorth a chefnogaeth os ydych yn poeni am ymddygiad anghyfreithlon neu niweidiol rhywun arall ar-lein.\nLlinell gymorth gyfrinachol: 0808 1000 900\nYn darparu cyngor a chymorth i wella diogelwch ar y rhyngrwyd ac amddiffyn plant.\nAsiantaeth gorfodi'r gyfraith sy'n helpu i gadw plant a phobl ifanc yn ddiogel rhag camfanteisio rhywiol a meithrin perthynas amhriodol ar-lein.\nSefydliad Marie Collins\nHelpu plant a'u teuluoedd i wella os ydych chi wedi dioddef camdriniaeth ar-lein neu drwy dechnoleg symudol.\nElusen sy'n gweithio i amddiffyn plant ac atal camdriniaeth.\nCyngor am ddim ar sut i gadw'n ddiogel ar-lein a diogelu’ch dyfeisiau sy'n gysylltiedig â'r rhyngrwyd.


Publié par Tranquillus | Gorffennaf 13, 2018 | cynhyrchiant\nGyda'rhollbresenoldeb Rhyngrwyd, mae bron pawb yn gyfarwydd â rhannu ffeiliau. Ond gall ddod yn drafferth o ran trosglwyddo ffeiliau mawr. Yn achos defnyddio blychau bost, Yahoo, Gmail ... nid yw'n bosibl anfon dogfennau sy'n pwyso mwy na 25 MB. Ar rwydweithiau cymdeithasol fel Whatsapp, maint y ffeil yw 16 MB. Dyma pam mae rhai platfformau wedi gweld y diwrnod i ddiwallu'r angen hwn am rhannu ffeiliau mawr ar-lein. Felly dyma 18 gwasanaethau ar-lein i anfon ffeiliau mawr a heb arysgrifau.\nWeTransfer un o safleoedd ar gyfer anfon ffeiliau trwm y mwyaf a ddefnyddir yn y byd. Nid oes angen cofrestru ac mae'n caniatáu i chi anfon o gwmpas ffeiliau 2 Go ar bob trosglwyddiad, ac mae hyn i ugain o bobl ar yr un pryd. Mae dilysrwydd storio eich ffeiliau wedi'i gyfyngu i wythnosau 2. Yn ystod y bythefnos hyn, mae pob ffeil wedi'i lwytho yn cael ei storio mewn ffolder mewn fformat ZIP. I ymestyn amser cynnal eich ffeil ar-lein am gyfnod o wythnosau 4 neu fwy, bydd angen i chi gael trwydded ar wefan y cyhoeddwr.\nAnfon Unrhyw le\nAnfon Unrhyw le yn safle ar gyfer anfon ffeiliau mawr gyda chynhwysedd o 4 GB. Nid oes angen cofrestru os ydych chi'n defnyddio'r opsiwn "anfon yn uniongyrchol", ac nid yw hynny'n wir os ydych chi'n dewis cynhyrchu dolen lawrlwytho neu anfon heibio post. Mae cod chwe digid yn ymddangos ar eich sgrin ar ôl uwchlwytho'ch ffeil i'r wefan. Rhaid cyfleu'r cod hwn i'ch derbynnydd fel ei fod yn ei roi ar y wefan o dan y blwch deialog "derbynnydd" er mwyn lawrlwytho'r ffeil a anfonwyd.\nSendBox yn safle rhannu ffeiliau trwm sy'n cynnig y gallu i drosglwyddo hyd at 3 Go am ddim. Wrth sefydlu'r ffeil ar y wefan, cynhyrchir dolen, y cyswllt y byddwch yn ei anfon trwy e-bost i'ch derbynnydd. Mae'r ffeiliau yn cael eu storio yno am hyd at ddiwrnodau 15. Gallwch ddadfennu eich dyfeisiau i gael mynediad, rhannu, ac anfon ffeiliau yn gyflymach. Gorsedda'r meddalwedd ar eich cyfrifiadur ac ar eich ffôn Android.\nAr y llwyfan hwnmae'n bosibl i trosglwyddo ffeiliau trwm uchafswm cyfaint o 4 GB. Mae'n bosibl trosglwyddo ffeiliau 250 ger y trosglwyddiad ar gyfer terfyn o drosglwyddiadau 5 y dydd ar TransferNow. Gall cyfrinair gael ei ddiogelu rhag rhannu eich ffeiliau. Gellir trosglwyddo'r ffeil i bobl 20 ar yr un pryd yn ystod yr un trosglwyddiad. Mae'r ffeiliau hyn ar gael ar y wefan i'w lawrlwytho yn ystod diwrnodau 8 ar gyfer pobl nad ydynt yn gofrestredig a diwrnodau 10 ar gyfer y sawl sydd â chyfrif Freemium.\nFel y disgrifiwyd yn ôl enw, Grosfichiers yn caniatáuanfon ffeiliau mawr gyda phwysau o 4 Go. Mae'n llwyfan syml i'w ddefnyddio. Gallwch anfon cyfanswm o negeseuon e-bost 30 ar yr un pryd. Mae'n rhaid ichi ddewis y ffeiliau i'w rhannu ar y wefan. Pan fydd yr holl ffeiliau wedi'u llwytho i fyny, ysgrifennwch neges i'ch derbynnydd. Yna gallwch chi anfon y neges a'r holl ffeiliau i'ch cysylltiadau.\nMae hyn yn y safle ar gyfer anfon ffeiliau mawr ddelfrydol. Smash yn cynnig defnydd hollol rhad ac am ddim ac yn caniatáu ichi drosglwyddo ffeiliau heb derfynau pwysau! Nid yw'r wefan hon yn cynnwys hysbysebion masnachol yn ei rhyngwyneb. Uchafswm wythnos yw dilysrwydd y ffeiliau. Fodd bynnag, gellir addasu'r cyfnod dilysrwydd hwn yn ôl eich anghenion. Mae hefyd yn bosibl addasu'r cynnwys i'w arddangos adeg y lawrlwythiadau a hefyd dyluniad y dudalen lawrlwytho. Er mwyn amddiffyn eich ffeiliau yn well, gallwch ychwanegu cyfrineiriau i gyfathrebu â'ch derbynwyr.\npCloud yn anfon ffeiliau hyd at 5 GB. Gyda'r addasiadau newydd a wnaed i'r offeryn trosglwyddo hwn, mae bellach yn bosibl anfon ffeiliau hyd at 10 GB o faint! Nid yw gweithio ar y platfform hwn yn gofyn am unrhyw gofrestriad blaenorol a chaniateir anfon ffeiliau trwy e-bost i ddeg derbynnydd yn unig ar y tro. Mae'r platfform yn cynnig cyflymder trosglwyddo trawiadol sy'n annibynnol ar faint y ffeil. Gall y terfyn storio am ddim i bob defnyddiwr fod hyd at 20 GB.\nFilemail yn wych safle ar gyfer anfon ffeiliau mawr. Mae'n caniatáu anfon ffeiliau dros 30 GB! Mae lawrlwythiadau yn ddiderfyn ar y wefan hon gan fod dilysrwydd ffeiliau yn sefydlog ar 7 diwrnod. Mae Filemail yn blatfform sy'n integreiddio'n hawdd iawn â'ch e-bost. Mae'n cyflwyno cymwysiadau ac ategion ar gyfer eich dyfeisiau (Android, iOS). Nid oes angen unrhyw gofrestriad na gosodiad o unrhyw fath ar gyfer defnyddwyr. Mae'n hawdd ei ddefnyddio, yn ddibynadwy ac yn gyflym.\nMae hyn yn un yn meddalwedd ffynhonnell agored ar gyfer anfon ffeiliau trwm. Mae'r wefan hon yn caniatáu ichi anfon dogfennau i gyd yn gyfrinachol. Ni chrybwyllir y gyfrol uchaf ar gyfer pob ffeil ar y wefan. Mae'r amserau dod i ben yn amrywio yn ôl eich anghenion (diwrnod, wythnos, mis neu ddau fis). Mae hyd yn oed yn bosib dileu'r ffeil a rennir yn uniongyrchol ar ôl lawrlwytho cyntaf os dymunwch. Mae maint y preifatrwydd ar y wefan hon yn uchel. Mae'r ffeiliau wedi'u llwytho wedi'u hamgryptio a'u cadw ar eu gweinyddwyr heb iddynt allu eu dadgodio.\nDARLLENWCH Rheoli'ch blwch post yn effeithlon\nDropper Ffeil yn gallu anfon maint mwyaf o 5 GB. Nid oes angen cofrestru fel gyda'r holl safleoedd blaenorol. Amser storio ffeiliau ar y safle yw dyddiau 30. Mae hyn yn rhoi digon o amser i chi rannu'r ddolen lwytho i lawr gyda'ch derbynwyr. Mae'n bosibl trosglwyddo unrhyw fath o ffeiliau ar y platfform hwn. Byddwch yn ffeiliau sain, fideos, delweddau, ffeiliau testun, ac ati. Gellir rhannu'r ddolen lwytho i lawr a gynhyrchir gyda naill ai'ch derbynwyr gwahanol neu ei rannu ar wefannau a fforymau eraill.\nGe.tt yn gweithredu fel plentyn newydd gyda therfyn maint wedi'i osod i 250 MB yn unig. Mae'r ffeiliau yma hefyd yn cael eu cadw am gyfnod o ddyddiau 30. Mae'r wefan hon yn cyflwyno estyniadau a cheisiadau am Outlook, iOS, Twitter a Gmail. Dim ond llusgo a gollwng i lanlwytho'r ffeil i'r wefan. Gyda'r llwyfan hon, does dim rhaid i chi aros i'r ffeil orffen llwytho i gael y ddolen lwytho i lawr. Prin y ffeil a ddewiswyd, mae eisoes ar gael ar-lein.\nDim terfyn maint gyda hyn safle ar gyfer anfon ffeiliau mawr. Mae'r ddolen lawrlwytho a gynhyrchir yma yn un defnydd (hy dim ond un derbynnydd a fydd ond yn gweithio unwaith). Dim ond iselder, dilysrwydd y ddolen lwytho i lawr ar JusBeamlt yw 10 munud. Ar ôl yr amser hwn, bydd angen i chi greu cyswllt sengl lwytho i lawr. Byddwch yn ofalus i gau'r ffenestr wrth lwytho'r ffeil rhag ofn creu cysylltiadau dadlwytho. Mae'r amod hwn yn hanfodol i'ch derbynnydd dderbyn y ffeil a rennir.\nAr y llwyfan hwn, gallwch ddewis oes eich ffeil: mae'n mynd o 30 munud i bythefnos. Mae Senduit hefyd yn ddelfrydol ar gyfer cynnal cyfrinachedd eich dogfennau. Rhaid i ffeiliau a lanlwythir yma fod ag uchafswm maint o ddim ond 100MB. Er mwyn rhannu'r ffeil â'ch derbynnydd, dim ond ei lanlwytho i'r wefan ac yna anfon y ddolen lawrlwytho breifat at eich derbynnydd. Mae'r wefan hon yn ddefnyddiol os nad ydych chi am i unrhyw un gael mynediad i'ch ffeiliau sensitif.\nY platfform hwn yw beiddgar selogion lawrlwytho oherwydd ei fod yn cynnwys ffeiliau ym mron pob fformat: PDF, ebook, sain, fideo, ac ati. Ar Zippyshare, nid oes terfyn lawrlwytho. Yn wahanol i lawer safleoedd rhannu ffeiliau ar-lein sy'n cyfyngu ar y lle storio i bron ddim oni bai eich bod chi'n gwario arian, mae'r safle'n cynnig lle ar ddisg anghyfyngedig ac yn rhad ac am ddim. Nid oes angen cofrestru nac yn ofynnol.\nDilysrwydd y ffeiliau ar y wefan hon yn amrywio rhwng dyddiau 7 a 14. Mae'n bosibl i trosglwyddo ffeiliau trwm uchafswm cyfaint o 10 GB fesul trosglwyddiad. Fodd bynnag, ni nodir nifer y trosglwyddiadau a ganiateir bob dydd. Mae'n ymddangos y gellir rhannu eich ffeiliau gyda sawl derbynydd ar unwaith, gan nad yw'r terfyn wedi'i phenodi. Gall neges bersonol gyd-fynd â throsglwyddo ffeiliau yn ôl eich dewis. Mae'r cyflymder lawrlwytho yma yn dibynnu ar ansawdd eich cysylltiad. Gyda chysylltiad ardderchog, mae'r trosglwyddiad ffeil bach iawn yn cael ei wneud mewn ychydig eiliadau.\nLlwyfan wedi'i addasu'n hyfryd, mae'n caniatáu anfon ffeiliau trwm i fwy nag un derbynnydd ar y tro. Mae'r terfyn llwytho ffeil wedi'i osod i 20 Ewch o dan y fersiwn am ddim. Mae dogfennau a rennir yn cael eu storio ar y safle am hyd at ddiwrnodau 7. Mae fersiwn newydd y llwyfan wedi'i addasu ar gyfer tabledi a ffonau smart. Mae lawrlwytho ffeiliau yn gyflym, yn syml a diogel.\nYn wahanol i lawer o lwyfannau a gwasanaethau rhannu ffeiliau mawr, Sendspace yn eich galluogi i rannu'ch ffeiliau yn uniongyrchol ar rwydweithiau cymdeithasol megis Twitter a Facebook. Mae gennych chi'r opsiwn i lwytho 300 MB yn ôl ffeil. Mae amser storio eich ffeiliau yn sefydlog ar ddiwrnodau 30. Serch hynny, mae'n werth nodi yma fod rhannu rhwng grwpiau yn gyfyngedig iawn trwy un cyswllt lwytho i lawr. Nid oes angen cofrestru i'w ddefnyddio am ddim. Gyda rhai cliciau syml, rydych chi'n rhannu eich dogfennau.\nCatupload wedi'i sicrhau'n dda ac nid oes angen cofrestru. O ran rhyngwyneb y safle, rydym yn nodi gyda phleser diffyg hysbysebion. Mae'r wefan hon yn caniatáu i unrhyw ddefnyddiwr anfon ffeiliau i fyny at 4 Go. Gallwch lwytho ffeiliau mawr mewn sawl fformat heb unrhyw gyfyngiadau. Defnyddir cyswllt unigryw ar gyfer eich ffeiliau trwm ac fe'i trosglwyddir i'r cysylltiadau rydych chi wedi'u nodi. Mae'n bosibl anfon eich ffeiliau trwy e-bost a hyd yn oed atodi cyfrinair er mwyn amddiffyn yn well.\nFelly, os ydych nawr am drosglwyddo ffeiliau mawr fel fideos, meddalwedd, dogfennau PDF ... bydd y gwasanaethau ar-lein hyn yn cwrdd â'ch disgwyliadau. Maent yn hollol am ddim ac nid oes angen cofrestru arnynt. Yn ogystal, mae gan lawer o'r platfformau hyn geisiadau am eu gwasanaeth ar iOS neu Android. Pleser gwirioneddol i anfon ffeiliau mawr mawr yn gyflym oddi wrth eich ffôn smart.\nY gwasanaethau gorau ar-lein ar gyfer anfon ffeiliau mawr heb gofrestru. Mai 13th, 2020Tranquillus\nblaenorolArwyddair Weelearn: Look-Learn\ncanlynolAriannu eich hyfforddiant proffesiynol, canllaw ymarferol